title: Singaporen talous

text: Singaporen suurimmista yrityksistä monet ovat pankkeja tai muita finanssialan yrityksiä. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listan mukaan alkuvuonna 2016 Singaporen suurimmat yritykset olivat: DBS Bank, OCBC Bank, SingTel, United Overseas Bank, Wilmar, Keppel Corporation, Singapore Airlines, CapitaLand, Flextronics International ja Global Logistics Properties. Pankeista kolme sijoittui vuonna 2016 taseensa perusteella maailman sadan suurimman pankin joukkoon (70. DBS Bank, 82. OCBC Bank ja 97. United Overseas Bank). Suuria singaporelaisia pankkeja pidetään myös erittäin turvallisina pankkeina, sillä esimerkiksi yhdysvaltalainen Global Finance Magazine luokiteli suuret singaporelaiset pankit maailman turvallisimpien liikepankkien ryhmään (sijoille 3., 5. ja 6., vuonna 2016).


title: Singaporen talous

text: Turismin merkitys on ollut kasvavaan päin. Sen keskeinen sijainti Kaakkois-Aasiassa ja hyvät lentoyhteydet sekä suuret investoinnit hotelleihin ja ostoskeskuksiin ovat auttaneet turismin kasvussa. Singaporeen saapui 2010 yli 11,6 miljoonaa turistia.


title: Singaporen talous

text: Kansainvälinen kauppa on merkittävä tekijä Singaporen taloudessa, ja maan talous on hyvin voimakkaasti riippuvainen viennistä. Lisäksi maan elintarvike- ja energiahuolto sekä teollisuuden raaka-ainehuolto ovat vahvasti riippuvaisia tuonnista. Ulkomaankauppa on jakautunut suhteellisen tasaisesti tärkeimpien kauppakumppanien kesken. Vuonna 2011 tärkeimmät vientimaat olivat Malesia, Hongkong, Kiina ja Indonesia ja tärkeimmät tuontimaat olivat Malesia, Yhdysvallat, Kiina ja Japani.


title: Singaporen talous

text: Viennistä yli neljänneksen muodosti vuonna 2009 elektroniikkatuotteet. Seuraavaksi tärkeimmät tuoteryhmät olivat polttoaineet sekä lääkkeet ja kemikaalit. Koneet ja kuljetusvälineet sen sijaan muodostivat tuonnista lähes puolet. Muita merkittäivä tuontitavaroita olivat polttoaineet ja erilaiset tavarat.


title: Singaporen talous

text: Singaporen työvoima on pääosin ammattitaitoista ja hyvin koulutettua. Työvoimaan kuuluu noin 3,2 miljoonaa ihmistä, ja niistä noin neljä viidesosaa työskentelee palveluammateissa.


title: Singaporen talous

text: Singaporen työllisyystilanne on hyvä, ja työttömyysaste on vain noin kaksi prosenttia. Hyvän työllisyyden ansiosta maassa on työvoimapulaa vähän arvostetuilla, huonosti palkatuilla ja raskailla aloilla. Tällaisiin töihin singaporelaisia on vaikeata saada, ja niissä työskentelevät usein laittomat siirtolaiset Indonesiasta tai Malesiasta. Ulkomaalaisen työvoiman osuus on muutenkin suurin, sillä maassa työskentelee arviolta 1,3 miljoonaa ulkomaalaista.


title: Singaporen talous

text: Singaporen ammattiyhdistysliike ei ole kovinkaan vaikutusvaltainen, ja liittoihin kuuluu noin 400 000 työntekijää. Suurin osa teollisuus ja toimistotyöntekijöistä ei kuulu ammattiliittoihin. Tämän vuoksi lakot ovatkin hyvin harvinaisia.


title: Singaporen talous

text: Singaporella ei ole omia energiavaroja, mutta maa kuuluu henkeä kohden mitattuna maailman kymmenen eniten energiaa kuluttuvan valtion joukkoon. Singapore onkin riippuvainen tuontienergiasta. Sähköstä noin 80 prosenttia tuotetaan nesteytetyllä maakaasulla.


title: Singaporen talous

text: Singaporen liikenneinfrastruktuuri on uudenaikaista ja tehokasta, ja se tukee maan talouselämää. Tieverkosto on maailman parhaita, ja tiet ovat hyvässä kunnossa. Yksityisautoilun lukumäärää rajoitetaan isolla rekisteröitymismaksulla. Ruuhkat ovat olleet välillä ongelmana, minkä takia maahan rakennettiin 1970- ja 1980-luvuilla Mass Rapid Transit -metrojärjestelmä yhdistämään asuin- ja työssäkäyntialueita. Singaporessa on kaikkiaan 3356 kilometriä maanteitä.


title: Singaporen talous

text: Singaporessa on yhdeksän lentoasemaa. Changin kansainvälinen lentoasema on moderni, ja vuonna 2008 tehdyn laajennuksen jälkeen sen vuosikapasiteetti 70 miljoonaa matkustajaa. Malesiaan Singaporen yhdistää lisäksi rautatieverkko.


title: Singaporen talous

text: Singaporen satama on rahtaustonneissa mitattuina maailman vilkkaimpia. PSA International vastaa sataman toiminnasta.


title: Metyylimetakvaloni

text: Metyylimetakvaloni eli MMQ on metakvalonin johdos, ja sillä on samanlainen hypnoottinen ja sedatiivinen vaikutus kuin metakvalonilla. Se on myös jokseenkin samanvahvuinen.


title: Metyylimetakvaloni

text: Metyylimetakvalonissa on metakvalonista poiketen fenyylirengas. Sitä valmistettiin laittomasti Saksassa vuonna 1999. Aineesta on olemassa vain vähän tietoa, mutta tiedetään että sitä myytiin Saksassa muuntohuumeena ja aikaisemmin vastineena metakvalonille, jonka valmistus oli aikaisemmin lopetettu.


title: Metyylimetakvaloni

text: Eläinkokeilla huomattiin sen aiheuttavan kouristuksia vain hyvin vähän alle sedatiivisella annoksella. Ja ihmisillä käytössä ilmeni myös kouristuksia, joka tekee aineesta hyvin vaarallisen jos sitä otetaan suurempia annoksia.


title: IPad Mini

text: iPad Mini on Applen lokakuussa 2012 julkaisema taulutietokone. iPad Miniä myytiin aluksi halvimmillaan noin 270 euron hintaan. Sen voi ostaa joko 16 GB:n, 32 GB:n tai 64 GB:n muistimäärällä. Siinä on iOS 6 -käyttöjärjestelmä.


title: IPad Mini

text: iPad minin näytön resoluutio on vain 1024 x 768 pikseliä, eli sama kuin iPad 2:n.


title: Hovi (sukunimi)

text: Hovi on suomalainen sukunimi, joka on muun muassa seuraavilla henkilöillä:


title: Tangata manu

text: Tangata manu eli lintumies oli nimitys, jota käytettiin Pääsiäissaarella vuosittain järjestetyn kilpailun voittajasta. Kilpailun voitti se, joka pääsi Motu Nuin saarelle ja toi sieltä linnunmunan Orongoon. Voittaja sai hallita Pääsiäissaarta seuraavaan kilpailuun saakka. Kokonaisuudessaan tavasta käytetään nimitystä lintumieskultti. Lintumiehet katosivat kristinuskon myötä 1860-luvulla.


title: Tangata manu

text: Lintumieskultti syntyi todennäköisesti Pääsiäissaaren katoavien luonnonvarojen myötä, jolloin linnuista ja niiden munista oli tullut hedelmällisyyden symboli. Linnut – erityisesti fregattilinnut ja albatrossit – olivat tosin olleet jo aiemmin tärkeässä osassa Pääsiäissaarten mytologiassa. Lintuihin oli myös liittynyt vanhempia aikuistumisrituaaleja, joihin lintumieskultti ainakin osittain pohjautui. Nokitiiran merkitys nousi 1700- tai 1800-luvuilla. Nokitiiroja muutti Pääsiäissaarelle syyskuisin pesimään Orongon kallioille ja sen läheisyyden särkille, kuten Motu Nuille. Kilpailijat tulivat venein noin kahden kilometrin päähän Motu Nuista jo ennen nokitiirojen pesimistä. Pesimisen alettua kilpailijat meloivat saarelle, josta he yrittivät ensimmäisenä löytää nokitiiran munan sen jyrkiltä kallioilta. Kun muna löytyi, kilpailija meloi takaisin Pääsiäissaarelle ja Orongolle. Ensimmäisenä paikalle saapunut tunnustettiin voittajaksi eli lintumieheksi, jota pidettiin lintujumaluus Makemaken uudelleensyntymänä. Uusi lintumies ajeli päänsä, kulmakarvansa ja silmäripsensä. Tämän jälkeen hän siirtyi hallitsemaan saarta seuraavaan syyskuuhun saakka Rano Rarakuun.


title: Tangata manu

text: Lintumieskultin kehittymisen myötä Pääsiäissaarta pitkään vaivanneet yhteisöjen väliset yhteenotot lieventyivät. Lintumiehet hallitsivat kuitenkin usein tyrannien tavoin. Lintumiehen "paoa"-joukot saattoivat hyökätä kaikkia niitä vastaan, joiden he eivät katsoneet tunnustaneen lintumiehen pyhyyttä. 1800-luvulla osa pääsiäissaarelaisista muisti myös tarinoita, joiden mukaan paoat hyökkäsivät jopa kaikkia niitä vastaan, jotka eivät olleet tarpeeksi voimakkaita vastustamaan heitä. Lintumieskultti ei myöskään kyennyt kokonaan korvaamaan Pääsiäissaaren perinteisen hallitsijan eli ‘ariki maun arvovaltaa. Lintumieskultti katosi lopulta kristinuskon saavuttua saarelle lähetyssaarnaajien mukana. Viimeinen lintumies valittiin vuonna 1866.


title: Major League Baseball -kausi 1891

text: Major League Baseball -kausi 1891 käsitti kaksi erillistä liigaa. Vuodesta 1876 toiminut National League ja viimeisen kautensa pelannut American Association. Molempien liigojen voitto meni Bostoniin, mutta joukkueet eivät saaneet aikaiseksi World Series kamppailuja, joita aikaisempina vuosina oli ollut ohjelmassa. Kauden jälkeen osa AA:n joukkueista iittyi National Leagueen, jolloin siitä muodostui 12 joukkuetta käsittävä liiga, josta virallisesti käytettiin nimitystä "National League and American Association".


title: Major League Baseball -kausi 1891

text: Milwaukee Brewers aloitti kautensa vasta 18. elokuuta ja pelasi kauden aikana 36 ottelua. Se korvasi kautensa 16. elokuuta 100 pelin jälkeen lopettaneen Cincinnati Kelly's Killersin. Voittoprosentti Brewersillä oli liigan kolmanneksi paras.


title: Puolanne

text: Puolanne on suomalainen sukunimi, joka on muun muassa seuraavilla henkilöillä:


title: Mumford & Sons

text: Mumford & Sons on englantilainen folk rock -yhtye. Yhtyeeseen kuuluvat Marcus Mumford, Ted Dwane, Country Winston ja Ben Lovett. He ovat soittaneet yhdessä lokakuusta 2007 lähtien.


title: Mumford & Sons

text: Yhtye on julkaissut neljä studioalbumia, "Sigh No More" vuonna 2009, "Babel" vuonna 2012,"Wilder Mind" vuonna 2015 ja "Delta" vuonna 2018. "Babel" nousi Billboard 200 -listan ykköseksi Yhdysvalloissa, kun sitä myytiin ensimmäisen viikon aikana 600 000 kappaletta. Yhtyeen ensimmäistä albumia on myyty pelkästään Yhdysvalloissa 2,5 miljoonaa kappaletta.


title: Fettes Brot

text: Fettes Brot on saksalainen hip hop -yhtye. Yhtyeeseen kuuluvat Martin Vandreier, Boris Lauterbach ja Björn Warns. Yhtye perustettiin vuonna 1992 Poets of Peeze -yhtyeen lopetettua. Fettes Brotin ensimmäinen studioalbumi "Auf Einem Auge Blöd" julkaistiin vuonna 1995.


title: Sari Savikko

text: Sari Savikko (s. 6. heinäkuuta 1976 Valkeakoski) on suomalainen tietokirjailija. Savikko on julkaissut kymmenkunta teosta ja on kuulunut useiden suurteosten toimituskuntaan. Savikko asuu Somerolla ja työskentelee kustannustoimittajana kirjatalo Amanitassa.


title: Jackie DeShannon

text: Jackie DeShannon, alk. Sharon Lee Myers (s. 21. elokuuta 1944), on yhdysvaltalainen laulaja ja lauluntekijä. Hän nauhoitti 1960- ja 1970-luvulla musiikkia laulajana ja on sittemmin kirjoittanut kappaleita enimmäkseen muille artisteille. Hänen tunnetuimpiin kappaleihinsa kuuluvat ”What the World Now Needs Is Love” ja ”Put a Little Love in Your Heart”.


title: Jackie DeShannon

text: Sharon Myers syntyi Hazelissa, Kentuckyn osavaltiossa vuonna 1944. Hänen molemmat vanhempansa olivat countrymuusikkoja. Hän pääsi laulamaan radioon ensimmäisen kerran jo kuusivuotiaana. Ennen pitkää radioasema järjesti hänelle oman ohjelman. Perhe muuti Chicagoon 1950-luvun puolivälissä. Sharon oli jo tällöin vakuuttunut haluavansa musiikkiuralle. Teini-ikäisenä hän nauhoitti joitakin singlekappaleita taiteilijanimillä Jackie Dee ja Jackie Shannon. Hän yhdisti nimet myöhemmin muotoon Jackie DeShannon.


title: Jackie DeShannon

text: Vuonna 1960 DeShannon muutti Kaliforniaan ja sai levytyssopimuksen Liberty Records -yhtiöltä. Hän äänitti muun muassa Sonny Bonon ja Jack Nitzschen kappaleen ”Needles and Pins”, jonka The Searchers myöhemmin nosti hitiksi. Hän sävelsi myös kappaleita muille esittäjille kuten Brenda Leelle (”Dum Dum”, 1961), The Fleetwoodsille (”The Great Imposter”, 1962) ja The Searchersille. The Beatlesin tehdessä ensimmäisen Yhdysvaltojen-kiertueensa vuonna 1964 DeShannon toimi yhtyeen lämmittäjäesiintyjänä, mikä toi hänelle huomattavasti lisää näkyvyyttä.


title: Jackie DeShannon

text: Syyskuun 3. vuonna 1963 Deshannon esiintyi kahdesti Ash Grovessa Kaliforniassa. Säestäjina oli kaksi kitaristia Ry Cooder (16 v.) ja David Cohen.Tästä konserista on säilynyt äänite.


title: Jackie DeShannon

text: DeShannon kirjoitti vuonna 1965 lauluja Jimmy Pagen kanssa ja sävelsi Marianne Faithfullille hittikappaleen ”Come and Stay with Me”. Samana vuonna hän nousi esiintyjänä ensimmäisen kerran singlelistalle kappaleella ”What the World Needs Now Is Love”, jonka oli säveltänyt Burt Bacharach ja sanoittanut Hal David. DeShannonin yhdessä Jimmy Holidayn ja Randy Myersin kanssa säveltämä ”Put a Little Love in Your Heart” nousi listoille vuonna 1969 ja sitä myytiin yli miljoona kappaletta. DeShannon näytteli yhdessä laulaja Bobby Veen kanssa vuoden 1967 elokuvassa "C’mon, Let’s Live a Little".


title: Jackie DeShannon

text: Albumit, joita DeShannon nauhoitti 1970-luvulla, saivat kriitikoilta myönteisiä arvosteluja, mutta eivät saavuttaneet maksavan yleisön keskuudessa suurta suosiota. Atlantic Records julkaisi DeShannonin albumit "Jackie" (1972) ja "Your Baby Is a Lady" (1974). Vuoden 1975 "New Arrangement" sisälsi DeShannonin sävellyksen ”Bette Davis Eyes”, josta tuli 1980-luvulla hitti Kim Carnesin esittämänä. Kappale palkittiin vuonna 1982 vuoden kappaleen Grammy-palkinnolla. DeShannon julkaisi vielä 1978 albumin "You’re the Only Dancer", mutta nauhoitukset eivät menestyneet kaupallisesti ja DeShannon on sittemmin säveltänyt enimmäkseen muille artisteille. Hän meni vuonna 1977 naimisiin elokuvasäveltäjä Randy Edelmanin kanssa.


title: Jackie DeShannon

text: DeShannonin myöhemmän uran merkittävimpiin sävellyksiin kuuluu Tracey Ullmanin esittämä ”Break-A-Way” vuodelta 1983. Al Green ja Annie Lennox tekivät vuonna 1989 menestyneen cover-version hänen kappaleestaan ”Put a Little Love in Your Heart”; kappaleen on levyttänyt myös Dolly Parton vuonna 1993. Pam Tillis nousi countrylistan kärkisijalle vuonna 1994 coverillaan DeShannonin kappaleesta ”When You Walk in the Room”. Laulajana DeShannon nauhoitti pitkän tauon jälkeen albumin "You Know Me" vuonna 2000, mutta se ei menestynyt mainittavasti.


title: Jackie DeShannon

text: Jackie DeShannon valittiin Songwriters Hall of Famen jäseneksi vuonna 2010.


title: Kalle-Heikki Korhonen

text: Kalle-Heikki Korhonen (13. elokuuta 1926 Salo – 4. elokuuta 2017 Espoo) oli suomalainen geotekniikan tutkija. Hän toimi professorina Valtion teknillisessä tutkimuskeskuksessa vuosina 1963–1974 ja maarakennusmekaniikan ja pohjarakennuksen professorina Oulun yliopistossa vuosina 1974–1979.


title: Tamaryn Hendler

text: Tamaryn ”Tammy” Hendler (s. 12. elokuuta 1992 Kapkaupunki, Etelä-Afrikka) on belgialainen tennispelaaja. Parhaimmillaan hän on ollut kaksinpelissä WTA-maailmanlistan sijalla 178 heinäkuussa 2012 ja nelinpelissä sijalla 182 heinäkuussa 2012. Hän on voittanut urallaan neljä ITF-turnausta kaksinpelissä.


title: Tamaryn Hendler

text: Hendler oli junioriurallaan parhaimmillaan maailmanlistan sijalla viisi. Hän on edustanut Belgiaa Fed Cupissa vuodesta 2007 lähtien.


title: Markku Hattula

text: Markku Hattula (s. 10. syyskuuta 1950 Kestilä) on suomalainen kirjailija ja kirjallisuusterapiaohjaaja. Hän on julkaissut romaaneja, novelleja, dekkarin ja näytelmiä sekä toiminut luovan kirjoittamisen ohjaajana.


title: Markku Hattula

text: Hattula valmistui insinööriksi Wärtsilän teknillisestä oppilaitoksesta vuonna 1975 ja suoritti vapaan sivistystyön tutkinnon Tampereen yliopistossa vuonna 2001. Hän on työskennellyt Maaseudun Sivistysliitossa.


title: Markku Hattula

text: Hattula on Suomen Näytelmäkirjailijaliiton jäsen vuodesta 1998 ja Suomen Kirjailijaliiton jäsen vuodesta 2002. Hän on voittanut Samuli Parosen Seuran kirjoituskilpailun 1. palkinnon.


title: Markku Hattula

text: Hattula on asunut Riihimäellä vuodesta 1984. Pielavedellä hän asui 1979–1983.


title: Celebration Day

text: Led Zeppelin: Celebration Day on konserttifilmi brittiläisen rockyhtyeen Led Zeppelinin esiintymisestä Lontoon O2 Arenassa 10. joulukuuta 2007. 19. marraskuuta 2012 tapahtuvaa videojulkaisua edelsi lokakuussa 2012 teatteriesitysten sarja eri maissa. Konsertti oli omistettu äänilevyvaikuttaja Ahmet Ertegunin muistolle.


title: Celebration Day

text: Celebration Day esitetään elokuvateattereissa yli 40 maassa 1500 valkokankaalla lokakuun 2012 aikana. Suomessa konsertti nähtiin Finnkinon teattereissa 22. lokakuuta 2012 yhdeksällä paikkakunnalla.


title: Asko Künnap

text: Asko Künnap (s. 1971) on virolainen runoilija, kuvittaja, graafinen suunnittelija ja kustantaja.


title: Asko Künnap

text: Künnap kävi Tartossa Miina Härman lukiota (Miina Härma Gümnaasium) ja opiskeli Viron taideakatemiassa tuotesuunnittelua sekä Oslon taideakatemiassa sisustusarkkitehtuuria.


title: Asko Künnap

text: Künnap on tallinnalaisen Rakett-mainostoimiston osakas ja taiteellinen johtaja. Hän on saanut markkinointipalkintoja (Efffie) ja design-palkintoja (Kuldmuna), lisäksi hänet on palkittu kirjankuvituksista, kun on kisattu Viron ja Baltian kauneimmista kirjoista. Künnap on piirtänyt myös sarjakuvia ja hänen graafisista töistään on pidetty näyttelyjä Virossa, Ruotsissa ja Latviassa.


title: Asko Künnap

text: Asko Künnap on Viron kirjailijaliiton ja Viron PEN-klubin jäsen. Hän on julkaissut neljä omaa runokokoelmaa sekä osallistunut runoilijana ja kuvittajana useihin yhteisteoksiin, joista mainittakoon korttipakan muodossa julkaistut Kaardipakk-kokoelmat sekä yhdessä Karl Martin Sinijärven ja Jürgen Roosten kanssa luotu Eesti haiku (2009), maailman ensimmäinen kokoelma vironhaikuja. Künnap on saanut kirjoistaan Viron kulttuurirahaston vuosipalkinnon ja Kansankulttuurin rahaston palkinnon.


title: Asko Künnap

text: Künnap johtaa tallinnalaista kustantamoa Näo Kirik ja on Revaler-lautapelikustantamon osakas ja taiteellinen johtaja. Künnap on itse suunnitellut ja kuvittanut kymmenkunta lautapeliä, joista hän on saanut Vuoden peli -ehdokkuuksia Suomessa ja Ruotsissa. Andrus Kivirähkin romaaniin vapaasti perustuva Ussisõnad (Käärmeensanat) on noussut eniten myydyksi lautapeliksi Virossa.


title: Asko Künnap

text: Asko Künnap on esiintynyt useissa kirjallisuustapahtumissa eri puolilla Europpaa sekä Pohjois-Amerikassa. Yhdessä Heikki Kallen kanssa hän on luonut sana-, musiikki- ja videoesityksen Säälpool Jõge. Virossa ja Suomessa Künnap on osallistunut esityksiin, joita ovat järjestäneet muiden muassa Olematu Teater, Cabaret Interruptus sekä jazzkollektiivi Eepiline Eesti Orkester.


title: Potez 630

text: Potez 630 oli ranskalainen, 1930-luvun lopulla kehitetty sarja kaksimoottorisia hävittäjälentokoneita. Tähtimoottoreilla varustettujen koneiden käyttötarkoitus oli toimia yöhävittäjänä ja raskaana pitkänmatkan torjuntahävittäjänä.


title: Potez 630

text: Potez 631 oli kahdella Gnome-Rhône -tähtimoottorilla varustettu raskas hävittäjälentokone, jossa oli kahdesta kolmeen henkilön miehistö. 14M 6/7 -tyypin tähtimoottorien teho oli 660 hevosvoimaa. Sen aseistus oli kaksi 20 mm Hispano-Suiza-tykkiä ja kahdeksan 7,5 mm MAC 1934 -konekivääriä. Jotkin muunnokset, kuten maataisteluun tarkoitetut, kykenivät kuljettamaan lisäksi 300 kg pommeja. Huippunopeus 4 000 metrin korkeudessa oli 445 km/h.


title: Potez 630

text: Versiota 63.11 käytettiin armeijan yhteystoimintaan, tiedusteluun ja maataistelukoneena. Niitä käytettiin sekä Lähi-idässä että Pohjois-Afrikassa ja myöhemmin Vapaan Ranskan joukoissa. Jotkut lähteet tuntevat myös tyyppinimenä Potez 63.


title: John Paulson

text: John Alfred Paulson (s. 14. joulukuuta 1955 Queens, New York) on yhdysvaltalainen suursijoittaja ja Paulson & Co -hedgerahastoyhtiön johtaja. Paulsonin omaisuuden arvo ylitti miljardin Yhdysvaltain dollarin rajan vuonna 2007. Paulson lyhyeksimyi subprime-lainoja ja ansaitsi 3,7 miljardia dollaria kyseisenä vuonna. Vuonna 2010 hän ansaitsi 4,9 miljardia dollaria, joka on ennätys hedgerahasto-alalla. Forbes arvioi Paulsonin nettovarallisuuden arvoksi 11 miljardia dollaria. Paulsonin uutisoitiin lokakuussa 2012 lahjoittavan New Yorkin Keskuspuistoa ylläpitävälle taholle 100 miljoonaa dollaria.


title: Alan (jalkapalloilija)

text: Alan Osório da Costa Silva, yleensä vain Alan (s. 19. syyskuuta 1979 Salvador, Brasilia) on brasilialainen jalkapalloilija. Hän edustaa Portugalin Primeira Ligassa pelaavaa Sporting Bragaa ja on pelipaikaltaan hyökkääjä.


title: Alan (jalkapalloilija)

text: Alan siirtyi Sporting Bragaan kaudeksi 2008–2009 toisesta portugalilaisseurasta Portosta.


title: Mr Gay World

text: Mr Gay World on vuosittainen homomiesten kauneuskilpailu. Kilpailu on nelipäiväinen, ja siinä otetaan huomioon ulkoisen kauneuden lisäksi muun muassa julkiset puhe- ja luonnolliset johtamistaidot. Voittajan on tarkoitus voida toimia "hyvän tahdon lähettiläänä". Kilpailu edellyttää 19 vuoden ikää kuukautta ennen sen ajankohtaa.


title: Mr Gay World

text: Maista esimerkiksi Zimbabwe ja Kiina ovat painostaneet kilpailuun osallistuvia.


title: Fifty Shades of Grey

text: Fifty Shades of Grey on brittiläisen E. L. Jamesin vuonna 2011 julkaistu eroottinen romaani. Sen tarina kertoo nuoren opiskelijan ja rikkaan liikemiehen suhteesta. Kirja sisältää kuvauksia muun muassa sadomasokismista. Romaani on käännetty yli 50 kielelle ja sitä on myyty yli 70 miljoonaa kappaletta maailmanlaajuisesti. Romaani on Britannian kaikkien aikojen nopeimmin myyty taskukirja, sitä on myyty painettuna ja sähkökirjoina yhteensä 5,3 miljoonaa kappaletta. Romaanille on ilmestynyt myös kaksi jatko-osaa, joita on molempia myyty Britanniassa yli kolme miljoonaa kappaletta.


title: Fifty Shades of Grey

text: Romaani on saanut Suomessa huomiota ja sen meemit ovat innoittaneet suomalaisnuoria muodikkaisiin sidontaleikkeihin.


title: Fifty Shades of Grey

text: Romaaniin perustuva samanniminen elokuva sai ensi-iltansa Yhdysvalloissa 13. helmikuuta 2015.


title: Fotoniikka

text: Fotoniikka eli fotonitiede tai valotiede on tieteen ja tekniikan ala, jossa käsitellään esimerkisi fotonien tuottamista, säteilyä, siirtoa, modulointia, signaaliprosessointia, kytkemistä ja vahvistamista. Aaltohiukkasdualismin mukaan sähkömagneettisella säteilyllä on sekä aaltoliikkeen että hiukkasten ominaisuuksia. Sähkömagneettinen säteily etenee valokvanteina eli fotoneina. Elektronit kuljettavat sähköä, ja tieteenalaa kutsutaan elektroniikaksi. Vastaavasti tieteenalaa, joka tutkii fotonien tuottamista, säteilyä, siirtoa, modulointia, signaaliprosessointia, kytkemistä ja vahvistamista, kutsutaan fotoniikaksi. Fotoniikka kattaa sähkömagneettisesta spektristä ultraviolettisäteilyn valon, eli silmälle näkyvän sähkömagneettisen spektrin osan, aina infrapunasäteilyyn.


title: Fotoniikka

text: Sanoja optiikka ja fotoniikka käytetään usein synonyymeinä, vaikkakin merkitys vaihtelee tapauskohtaisesti. Kreikan sana όptικά (optics) viittaa erityisesti näkemiseen ja siihen liittyviin instrumentteihin. Tarkkaanottaen optiikka on näin ollen näkötiedettä. Englannin sana photonics tulee puolestaan kreikan sanasta photon (fοtον), joka merkitsee valoa. Fotoniikka on näin ollen valotiedettä . Toisen määritelmän mukaan fotoniikka on yhteisnimitys optiikalle ja optoelektroniikkalle.


title: Fotoniikka

text: Fotoniikan uusimpia tutkimusaloja ovat mikrofotoniikka, piifotoniikka, nanofotoniikka ja biofotoniikka.


title: Fotoniikka

text: Fotoniikan teollisuus on melko tuntematon käsite. Fotoniikka on kuitenkin yksi merkittävimmistä teknologioista, joka tekee muut sovellukset mahdollisiksi (”enabling technology”) . Esimerkkeinä mainittakoon valokuitu,CD-soitin,viivakoodinlukija, laserleikkaus lääketieteessä ja teollisuudessa, hologrammi, optinen litografia mikropiirien valmistukseen, kamera, LED, näytöt (esim. OLED-näyttö), plasmapaneelinäyttö, nestekidenäyttö, DLP, sähköinen paperi, lääketieteellinen tähystys endoskoopeilla ja nielaistavilla kapseleilla sekä aurinkokenno. Esimerkiksi Time Magazine listasi 50 parasta keksintöä vuonna 2011, joista 12:ssa fotoniikka oli merkittävä osa. . Fotoniikan merkitys on lisäksi kasvussa: se tulee osittain korvaamaan elektroniikkaa useissa teknologioissa, ja valon ja sähkön hyviä puolia tullaan yhdistämään . Tätä vuosisataa kutsutaankin fotonin vuosisadaksi, kun edellinen vuosisata, 1900-luku, oli elektronin vuosisata .


title: Fotoniikka

text: Suomessa voi suorittaa fotoniikan maisteritutkinnon ja jatko-opintona tohtoritutkinnon Itä-Suomen yliopistossa Joensuun kampuksella . Tarjolla on myös kokonaan englanninkielinen kaksivuotinen maisterikoulutusohjelma suomalaisille ja ulkomaisille opiskelijoille. Fotoniikan yliopistotason opintoja voi suorittaa myös muissa Suomen yliopistoissa, kuten Oulun yliopistossa, jossa painopistealueena on elektroniikan vaativa soveltaminen fotoniikassa ja kuvantava mittaustekniikka ; Tampereen Teknillisessä Yliopistossa, jossa painopistealueena on puolijohdekalvoihin liittyvä fotoniikka, kuten laserteknologia ja epälineaarinen optiikka sekä Aalto-yliopiston Perustieteiden korkeakoulussa ja Sähkötekniikan korkeakoulussa , joissa painopistealueina ovat mikro- ja nanofotoniikka. Fotoniikan tutkimusta harjoitetaan yliopistojen ohella myös VTT:llä .


title: Fotoniikka

text: Suomeen on syntynyt fotoniikan pk-teollisuutta ja palvelujentarjoajia, mutta alan suurteollisuutta Suomessa ei ole yhdistämään . Mikro- ja nanofotoniikkaan erikoistuneista yrityksistä mainittakoon Aalto-yliopistosta (Teknillisestä korkeakoulusta) lähtöisin oleva Heptagon , joka on sittemmin siirtänyt emoyhtiönsä Singaporeen, sekä Itä-Suomen yliopistosta (Joensuun yliopistosta) lähtöisin oleva Nanocomp . Itä-Suomen yliopistoon Joensuun kampukselle on syksyllä 2012 perustettu Suomen ensimmäinen fotoniikan kaupallistamiseen keskittyvä professuuri, jota hoitamaan kutsuttiin Heptagonin perustaja Jyrki Saarinen Piilaaksosta .


title: Puolustusvoimien materiaalilaitos

text: Puolustusvoimien Materiaalilaitos (PvMAtL) oli vuodesta 1993 lähtien toiminut Pääesikunnan alainen sotilaslaitos, joka vastasi maavoimien sekä muiden puolustushaarojen kanssa yhteisestä sotavarustuksesta ja huollon järjestelyistä. Se muodostui varikoista ja laitoksista sekä aikaisemmin itsenäisistä korjaamoista. Materiaalilaitoksen viimeinen johtaja oli kenraaliluutnantti Paavo Kiljunen.


title: Puolustusvoimien materiaalilaitos

text: Laitoksen tärkeimpänä tehtävänä oli huollon materiaalin ja sotavarusteiden hankintatoimi sekä varikoiden toiminnan ohjaaminen.


title: Puolustusvoimien materiaalilaitos

text: Materiaalilaitoksen kuuluivat seuraavat joukko-osastot:


title: Puolustusvoimien materiaalilaitos

text: Laitoksen esikunta PvMatLE sijaitsi Tampereen Kalevan kaupunginosassa ja se jakautui osastoihin.


title: Puolustusvoimien materiaalilaitos

text: Vuonna 2003 lakkautettiin Iisalmen Asevarikko (IisAseV, ent. Asevarikko 9 "AseV 9" ja Keskusvarikko 7) Iisalmen Peltosalmessa, Vammalan Asevarikko (VammAseV, ent. Asevarikko 3 "AseV 3") Vammalan Tyrväällä, Oriveden Asevarikko (OrivAseV, entinen Asevarikko 6 "AseV 6") Orivedellä ja Sääksjärven Asevarikko (SääksjAseV) Lempäälän Sääksjärvellä. Myöhemmin mm. Tervolan Varikko Tervolassa on joutunut rakennemuutoksen kohteeksi puolustusvoimien siviiliyritysten kanssa tekemän strategisen kumppanuuden myötä.Viimeisenä esikuntapäällikkönä toimi eversti Jari Anttalainen.


title: Puolustusvoimien materiaalilaitos

text: Materiaalilaitoksen vuosipäivää vietettiin 1. tammikuuta ja perinnepäivä on 30. marraskuuta.


title: Puolustusvoimien materiaalilaitos

text: Vuonna 2008 perustettu Maavoimien Materiaalilaitos oli maavoimien komentajan alainen. Kahta vuotta myöhemmin perustettu ilmavoimien itsenäinen Ilmavoimien materiaalilaitos taas ilmavoimien komentajan alaisuudessa. Merivoimien Materiaalilaitos oli perustettu jo vuonna 2006.


title: Constantin Cantemir

text: Constantin Cantemir (1627 – 21. elokuuta 1693 Iași, Moldova (nyk. Romania)) oli Moldovan ruhtinas kesäkuusta 1685 maaliskuuhun 1693. Hän jäi viimeiseksi pajarineuvoston valitsemaksi Moldovan ruhtinaaksi.


title: Constantin Cantemir

text: Constantin oli alkujaan maatyöläistaustainen palkkasoturi, joka 17 vuoden palveluksen jälkeen yleni valakialaisruhtinas Grigore I Ghican ylimmäksi adjutantiksi. Suuren Turkin sodan aikana hän ansioitui monissa taisteluissa osmanien puolella ja pääsi näin sulttaanin suosioon. Hänen ensimmäinen vaimonsa oli Grigore Ghican tytär Anastasia. 1670 hän meni naimisiin jalosukuisen Ana Bantăşin kanssa ja nousi Moldovan voivodiksi, ruhtinaaksi 71-vuotiaana 1685. Kouluja käymätön Constantin ei itse osannut lukea, mutta huolehti molempien poikiensa Antiohin ja Dimitrien koulutuksesta. Molemmista pojista tuli aikanaan moldovalaisruhtinaita ja hänen tyttärensä Elisaveta avioitui ruhtinas Mihai Ion Racovitan kanssa. Myös toisen tyttären Ruxandran aviomies Lupu Costachi oli moldovalaisylimys. Constantin ehti avioitua vielä kolmannen kerran, Ruxandra Harasin kanssa. Hän kuoli luonnollisesti Iașissa 1693.


title: Constantin Cantemir

text: Constantin oli rohkea, mutta oppimaton. Politiikassa hän oli opportunisti, joka totteli osmanivaltaa, mutta kertoi turkkilaisten liikkeistä näiden vastustajille Habsburgien Itävallalle ja Puola-Liettualle. 1691 hän mestautti merkittävän historioitsijan ja oppineen Miron Costinin ja hänen veljensä hetman Velicico Costinin vallankaappausjuonitteluista syytettynä. Jälkikäteen paljastui, että veljekset olivat joutuneet salaliiton uhreiksi. Constantin ehti katua päätöstään useita kertoja.


title: Chinatown (Singapore)

text: Chinatown on Singaporessa sijaitseva kiinalaisten asuttama kaupunginosa, chinatown. Hokkienkiinaa puhuvat kauppiaat asuttivat nykyiset Telok Ayer- ja Chulia-kadut. Teochewiä puhuvat kalastajat asettuivat Boat Quayn lähistölle ja kantonilaiset kauppiaat Pagoda- ja Temple-katujen ympäristöön. Chinatownissa sijaitsee muun muassa vuonna 1827 valmistunut Sri Mariammanin temppeli, joka on Singaporen vanhin hindutemppeli.


title: Mystic Force Power Rangerit

text: Mystic Force Power Rangerit ovat kuvitteellinen ryhmä supersankareita vuoden 2006 Power Rangers -sarjassa "Power Rangers Mystic Force". He ammensivat voimansa olennoista nimeltä Muinaiset Titaanit, jotka omasivat mahtavia voimia. Kypärissään rangereilla oli symboleja mytologisista olennoista Maapallon eri mytologioista. Nämä olennot olivat feeniks, keiju, garuda, minotauros ja merenneito.


title: Mystic Force Power Rangerit

text: Nick Russell oli Punainen Mystic Ranger. Ennen rangeriksi tuloaan hänellä oli tapana matkustella moottoripyörällään sukulaiselta sukulaiselle, sillä hänen vanhempansa olivat usein liikematkoilla tai muuten vain kiireisiä. Nick saapui asumaan siskonsa luo Briarwoodiin samana päivänä, kun pahuus jälleen vapautui. Hän ilmoittautui ensimmäisenä vapaaehtoiseksi pelastamaan apua pyytäneen vanhan miehen veljen metsästä. Nick ei aluksi uskonut taikuuteen tai luottanut itseensä ja ei sen vuoksi suostunut rangeriksi saman aikaan muiden kanssa. Hän muutti mielensä myöhemmin koettuaan näyn, jossa susiritari Koragg päihitti rangerit. Näky sai Nickin palaamaan takaisin ja pelastamaan muut pulasta. Samalla hän oli myös alkanut uskomaan sekä taikuuteen että velvollisuuksiinsa. Sen jälkeen hänestä muodostui määrätietoinen ja velvollisuudentuntoinen taistelija. Myöhemmin hän jatkoi rangereista ensimmäisenä taistelua pahoja voimia vastaan, kun he olivat menettäneet voimansa Imperiouksen pimeän toiveen seurauksena. Nick myös kannusti ryhmäänsä jatkamaan viimeistä taistelua Morticonia vastaan.


title: Mystic Force Power Rangerit

text: Nick oli muiden rangereiden tavoin töissä Rock Porium -levykaupassa ja hän käytti vapaa-aikansa moottoripyöränsä virittelyyn. Hän ei ollut elämäntavastaan johtuen ennen Briarwoodiin muuttamistaan löytänyt oikeita ystäviä, joten hän arvosti siellä solmimiaan ystävyyssuhteita ja tutustui rangereista ensimmäisenä myös Phineaksenkin kanssa. Nick oli kerran jopa valmis antautumaan Oculousille pelastaakseen ystävänsä. Nick ei yleensä kantanut kaunaa ja myös Daggeron oli pannut merkille hänen kunniaan perustuneen taistelutekniikkansa. Koraggin kohdalla Nick teki kuitenkin poikkeuksen. Susiritari oli useita kertoja käyttänyt telepaattista viestintää saadakseen Nickin taisteluun ja kaksikosta muodostuikin pysyvät viholliset. Kerran Nick yritti taistella Koraggia vastaan jopa ilman taikuutta tai rangervoimiaan. Myös Nick pystyi välittämään viestejä Koraggille telepaattisesti. Kun selvisi, että Koragg oli oikeasti Udonnan mies ja kauan kadoksissa ollut sankari Leanbow, Nick kieltäytyi uskomasta häntä hyväksi. Nick oli myös raivoissaan, kun häntä verrattiin Leanbow'iin. Nick oli hetken melko kateellinen Daggeronille, jota Maddie oli suudellut kun Daggeron oli vielä sammakko.


title: Mystic Force Power Rangerit

text: Nick oli adoptoitu eikä hän tuntenut oikeita vanhempiaan. Hänellä oli heistä kuitenkin muistona punainen huopa, jota hän oli itse käyttänyt lapsena. Hän ei aluksi kertonut asiaa muille rangereille. Myöhemmin paljastui, että Nick oli Bowen, kauan kadoksissa ollut Leanbow'n ja Udonnan poika, jonka Phineas oli vienyt Suuren taistelun aikana turvaan ihmisten maailmaan. Hän oli siten voimakkaimman soturin ja vahvimman velhon jälkeläinen, jota kutsuttiin myös nimellä "Valo". Sen johdosta hänellä oli taito tuhota pahuus lopullisesti, mutta se teki hänestä myös pahojen kymmenen Terrorin pääkohteen. Totuuden paljastuttua Nickillä oli ristiriitaiset tuntemukset. Hän sanoi ettei välittänyt isästään, kun Leanbow katosi uudestaan. Myöhemmin kuitenkin paljastui, ettei se ollut totta. Clare oli Nickin serkku ja Claren kuollut äiti hänen tätinsä.


title: Mystic Force Power Rangerit

text: Viimeisessä taistelussa Mestari riivasi Nickin ja teki hänestä uuden Koraggin, joka tuhosi metsän asukkaiden kylän. Nick taisteli sen jälkeen isäänsä vastaan Rootcoressa, jonka seurauksena paikka tuhoutui. Nick vapautui loitsusta, kun hänen isänsä riisui rangerasunsa ja sai Nickin mielen vastustamaan pahaa loitsua. Myöhemmin Nickin uskoa koeteltiin ankarasti, kun Udonna kaapattiin alamaailmaan, hän näki maailman tuhoutuneena ja hetken ajan myös isänsä kuolleen. Madison valoi häneen uskoa ja Nick päätti jatkaa taistelua. Hän onnistui haavoittamaan Mestaria tarpeeksi, jotta Mestari pakeni ja lopulta myös tuhoutui.


title: Mystic Force Power Rangerit

text: Taistelun jälkeen Nickin nähtiin lähtevän Udonnan ja Leanbow'n kanssa auringonlaskua kohti moottoripyörillään tapaamaan Nickin adoptiovanhempia. Nick sai viimein myös selville, että Maddiella oli tunteita häntä kohtaan. Ennen lähtöään Nick lupasi Madisonille palaavansa Briarwoodiin häntä varten ja jätti hänelle vauvana käyttämänsä punaisen huovan.


title: Mystic Force Power Rangerit

text: Punaisena Mystic Rangerina Nickillä oli elementtinään tuli. Hän oli taisteluissa aina ensimmäisenä paikalla ja toimi yleensä ensin ja ajatteli vasta myöhemmin. Hän myös osoitti omistavansa luontaisia maagisia kykyjä. Hän muun muassa onnistui vastaloitsulla lähettämään Morticonin takaisin alamaailmaan ja kesytti myös Koraggin uskollisen hevosen, joka saattoi tosin johtua siitä, että Koragg (Leanbow) oli hänen oikea isänsä. Nickillä oli aseenaan Magi Staff Striker. Hänellä oli kulkuneuvoinaan Mystic Racer ja Mystic Speeder. Hän pystyi muuttumaan Mystiseksi Feeniksiksi ja Mystiseksi Tulilinnuksi. Hän hallitsi myös Brightstaria. Hän oppi myöhemmin yhdistymään Tulisydämen kanssa, jonka myötä hänestä tuli Punainen Dragon Fire Ranger. Siinä muodossa hän oli tarpeeksi vahva tuhoamaan jopa suuren joukon Hidiakeja ja Styxoideja.


title: Mystic Force Power Rangerit

text: Häntä näytteli Firass Dirani.


title: Mystic Force Power Rangerit

text: Vida Rocca, jota muut rangerit kutsuivat lempinimellä "V", oli Madisonin sisko ja Vaaleanpunainen Mystic Ranger, joka vihasi aluksi vaaleanpunaista väriään. Hän toimi mielellään DJ:nä Rock Poriumissa ja hän oli yksi Madisonin yleisimmin kuvaamista henkilöistä. Vaikka Vida sanoi usein asiat suoraan, hän oli kuitenkin pohjimmiltaan kiltti, epäitsekäs ja uskollinen ihminen. Kerran Vida puolusti siskoaan, kun Madisonia sanottiin sulkeutuneeksi ja hän oli suojellut myös Chipiä koulukiusaamiselta. Vaikka Vida aluksi kiusoitteli Xanderia yhdessä muiden rangereiden kanssa, kun Xander alkoi muuttua puuksi käytettyään Claren kasveille tarkoitettua rohdosta poistamaan jättimäisen finnin nenästään, Vida oli aidosti huolissaan hänestä ja yritti aktiivisimmin löytää vasta-ainetta ongelmaan. Vida löysi myös kymmeneen Terroriin kuuluneesta Matoombosta sen hyvän puolen ja sai hänet hylkäämään mestari Octomuksen. Vida halusi saada Matoombon ymmärtämään, että Matoombo vahingoittaisi ihmisiä ja antoi Matoombolle luvan tappaa hänet ilman taistelua. Sarjan lopussa Vida oli päässyt täysin yli vihastaan vaaleanpunaista väriä kohtaan ja hän oli jopa värjäyttänyt hiuksensa sen väriseksi.


title: Mystic Force Power Rangerit

text: Vaaleanpunaisena Mystic Rangerina Vidan elementtinä oli tuuli. Hänellä oli myös muodonmuutosvoimia, joilla hän pystyi loihtimaan rangerpukuunsa suuret perhosmaiset siivet. Vida suorastaan ryntäsi aina taisteluihin ja hän oli tehokas taistelija. Hänellä oli kulkuneuvonaan Mystic Racer ja hän pystyi muuntautumaan Mystiseksi Keijuksi, joka toimi muun muassa Mystisen Lohikäärmeen päänä. Mystisenä Keijuna hän pystyi myös käyttämään muodonmuutosvoimiaan ja muuttumaan palloksi, jolla toiset rangerit pystyivät hyökkäämään vihollisiaan vastaan. Vida pystyi muuttumaan myös Mystiseksi Leijonaksi yhdessä Madisonin, Chipin ja Xanderin kanssa.


title: Mystic Force Power Rangerit

text: Häntä näytteli Angie Diaz.


title: Mystic Force Power Rangerit

text: Charlie Thorn, lempinimeltään "Chip", nimitti itseään "supersankarien asiantuntijaksi". Häntä pidettiin hieman kummallisena, sillä hän rakasti satuja ja oli välillä täysin omissa maailmoissaan. Supersankareita kohtaan tuntemansa kiinnostuksen johdosta hän oli käyttänyt supersankariasuja välillä koulussakin, kuten tanssiaisissa. Madison kutsui kuvaamallaan videolla Chipiä täydelliseksi esimerkiksi epäihmismäisestä käytöksestä hänen syötyä pizzaa, jossa oli täytteenä katkarapuja, kanaa, pepperonia, juustoa ja suklaavaahtokarkkeja. Hän oli mahtava jousiampuja, koulunsa shakkikerhon jäsen ja osa COUNTV:tä, joka tuli sanoista "Containment Of Underworld Nocturnal Transylvanian Vampires". Chip oli aina iloinen ja halusi oppia kaiken mahdollisen taikuudesta. Hän ihaili Daggeronia. Viimeisen taistelun jälkeen hänet nähtiin kertomassa tytöille kuvitteellisia tarinoita hänen taisteluistaan Power Rangerina.


title: Mystic Force Power Rangerit

text: Chip oli ollut Vidan läheinen ystävä aina lapsesta asti heidän äärimmäisen erilaisista persoonallisuuksista huolimatta. Chip näytti paljon vakavamman ja kovemman puolen itsestään, kun hän kerran yritti pelastaa vampyyriksi muutetun Vidan. Hän taisteli silloin yksin jopa Koraggia ja Necrolaita vastaan. Hän suhtautui rangerina oloon erittäin vakavasti. Hän otti epäonnistumiset paljon muita rangereita raskaammin muun muassa kun rangerit epäonnistuivat pelastamaan ihmisiä Gnatun kynsistä. Chip myös nuhteli Nickiä/Bowenia kaiken heidän edustamansa laiminlyömisestä, kun Nick halusi antautua Oculoukselle.


title: Mystic Force Power Rangerit

text: Chip hallitsi Keltaisena Mystic Rangerina salamoita. Hänellä oli aseenaan Magi Staff Crossbow. Chipillä oli kulkuneuvonaan Mystic Racer ja hän pystyi muuttumaan Mystiseksi Garudaksi, joka muodosti valtavat siivet sekä Titan Megazordille että Mystiselle Lohikäärmeelle. Hän oli neljäs miespuolinen keltainen ranger Power Rangers -sarjan historiassa. Hänen edeltäjänsä olivat Tideus minisarjassa Mighty Morphin Alien Rangers, Dustin sarjassa "Power Rangers Ninja Storm" ja A-ryhmän keltainen ranger sarjassa "Power Rangers S.P.D." Chip pystyi muuttumaan myös Mystiseksi Leijonaksi yhdessä Vidan, Maddien ja Xanderin kanssa.


title: Mystic Force Power Rangerit

text: Häntä näytteli Nic Sampson.


title: Mystic Force Power Rangerit

text: Xander Bly oli Vihreä Mystic Ranger. Hän oli muuttanut nuorempana Australiasta Yhdysvaltoihin. Muuttonsa jälkeen häntä kiusattiin australialaisen korostuksensa takia ja hän oli ollut melko eristäytynyt. Sen seurauksena hän oli oppinut ymmärtämään ja tuntemaan myötätuntoa yksinäisiä kohtaan. Hän oli taitava rullalautailija ja nautti päästessään näyttämään kykynsä. Xander käytti charmikasta hymyään avukseen aina kun pystyi ja jos hän joutui taistelussa pulaan hän käytti "Suunnitelma Xanderiksi" kutsumaansa menetelmää, joka kaikessa yksinkertaisuudessaan oli vain yritys suostuttelun avulla päästä ulos tilanteesta. Valitettavasti "Suunnitelma Xander" ei toiminut Necrolaita tai muita vihollisia vastaan.


title: Mystic Force Power Rangerit

text: Xander oli töissä muiden rangereiden tavoin Rock Porium -liikkeessä, jossa hän keskittyi jakamaan tehtäviä työkavereilleen sen sijaan, että olisi itse tehnyt töitä. Hän kutsui sitä "työnjohtamiseksi". Hän otti aluksi yhteen Daggeronin kanssa, josta oli yhtäkkiä tullut rangereiden mentori. Xanderin liika itseluottamus ja ego laittoivat hänet usein vaaraan, mutta korjatessaan tekemiään virheitä hän onnistui hankkimaan myös loitsukoodeja. Viimeisen taistelun jälkeen hänet ylennettiin esimieheksi Rock Poriumissa.


title: Mystic Force Power Rangerit

text: Vihreänä Mystic Rangerina hänen elementtinsä oli maa. Xander omisti loistukoodin nimeltä "Mystic Muscles", jolla hän pystyi kasvattamaan taisteluita varten itselleen jättimäiset lihakset. Hänen aseensa oli Magi Staff Axe. Hän sai rangereista ensimmäisenä Mystic Force Fightereiden loitsukoodin. Hänellä oli kulkuneuvonaan Mystic Racer ja Xander pystyi muuttumaan Mystiseksi Minotaurokseksi, joka muodosti valtaosan Titan Megazordista ja Mystisestä Lohikäärmeestä. Yhdessä Vidan, Madisonin ja Chipin kanssa hän pystyi muuttumaan myös Mystiseksi Leijonaksi.


title: Mystic Force Power Rangerit

text: Xander ilmestyi myöhemmin yhdessä Tori Hansonin, Kira Fordin, Bridge Carsonin ja Adam Parkin kanssa Power Rangers -sarjan viisitoistavuotista taivalta juhlineissa Power Rangers Operation Overdriven jaksoissa "Once A Ranger". Kun uusi vihollinen Thrax onnistui katkaisemaan Operation Overdrive Power Rangereiden linkin morphiointihilaan oli Xander yksi viidestä rangerista, jotka Sentinel Knight kutsui heidän tilalleen puolustamaan maailmaa. Xander ilmestyi veteraaneista ensimmäisenä ja sitoi Mig nimisen Fearcatin köynnöskasveihinsa. Hän yritti myöhemmin käyttää "Suunnitelma Xanderia" Chillereitä vastaan, kun ne olivat väijyttäneet hänet ja muut aiemmilta kausilta tutut rangerit Angel Grovessa. Suunnitelma ei toiminut.


title: Mystic Force Power Rangerit

text: Lopputaistelussa Thraxia ja hänen liittoumaansa vastaan Xander taisteli Willin ja Daxin rinnalla Fearcateja vastaan. Hän varasti Fearcatien huomion Mystic Force Fightereilla ja heijasti takaisin häntä kohti ammutut lasersäteet, jonka jälkeen hän vielä löi Fearcatit niillä maahan. Will ja Dax sinetöivät voiton Drive Slammerilla ja Drive Vortexilla. Rangereiden voiton jälkeen Xander sanoi Operation Overdrive Rangereille, että he olisivat tervetulleita Rock Poriumiin milloin tahansa ja hän antaisi heille vielä kymmenenprosentin alennuksen.


title: Mystic Force Power Rangerit

text: Häntä näytteli Richard Brancatisano.


title: Mystic Force Power Rangerit

text: Madison Rocca, jota välillä kutsuttiin myös "Maddieksi", oli Sininen Mystic Ranger ja Vidan sisko. Madison oli aloitteleva elokuvantekijä, joka mielellään ilmaisi itseään kuvaamalla ihmisiä videokamerallaan. Siitä syystä monet ihmiset, kuten Leelee ja Nick, kiusoittelivat häntä kameran takana piilottelusta. Madison oli tiedonhaluinen ja ujo, joten hän piti harvoin hauskaa tavanomaisin keinoin. Siitä huolimatta hän todisti olleensa yksi avoimimmista ja ystävällisimmistä rangereista; hän meni rangereista ensimmäisenä suostuttelemaan Nickiä ryhtymään rangeriksi ja myöhemmin suostutteli Jenjin palaamaan kotiin. Madison oli pelännyt sammakoita lapsuudesta asti, sillä Vida oli tiputtanut yhden hänen paitansa alle. Hän kuitenkin voitti pelkonsa suudeltuaan sammakkoa, joka oli pelastanut hänet Jester the Pesterin hyökkäykseltä. Sen seurauksena sammakko oli muuttunut oikeaan olomuotoonsa Daggeroniksi. Madisonista tuntui, että hän ei ollut tärkeä osa ryhmää. Pohjimmiltaan hänellä oli kuitenkin halu suojella ihmisiä. Se sai hänet myös jatkamaan taistelua Magmaa vastaan, kun muut rangerit oli lyöty. Madison myös kielsi Nickiä luovuttamasta ja vaati jatkamaan taistelua, kun Nick halusi luovuttaa nähtyään pahan Mestarin suunnattomat voimat. Hänellä ja Nickillä oli myös tunteita toisiaan kohtaan.


title: Mystic Force Power Rangerit

text: Sinisenä Mystic Rangerina Madisonin elementtinä oli vesi. Hän hyökkäsi harvoin ensimmäisenä, mutta oli siitä huolimatta taitava taistelija. Hänellä oli aseenaan Magi Staff Wand. Myös Madisonilla oli kulkuneuvonaan Mystic Racer ja hän pystyi muuntautumaan Mystiseksi Merenneidoksi. Madison pystyi muuttumaan myös Mystiseksi Leijonaksi yhdessä Vidan, Chipin ja Xanderin kanssa. Hän oli toinen naispuolinen sininen ranger Power Rangers -sarjan historiassa. Ensimmäinen oli ollut Tori Hanson sarjassa "Power Rangers Ninja Storm". Heitä yhdisti värin lisäksi myös yhteinen elementti, vesi.


title: Mystic Force Power Rangerit

text: Häntä näytteli Melanie Vallejo.


title: Mystic Force Power Rangerit

text: Daggeron oli Solaris Knight. Hän oli vakavamielinen ja aiemmin Leanbow'n alaisuudessa harjoitellut soturi, joka väitti saaneensa oppia "parhaalta". Suuressa taistelussa hän oli saanut tehtäväkseen viedä Bowen-vauvan turvaan, mutta hän oli joutunut Calindorin väijyttämäksi. Kaksikon välillä käydyn rajun taistelun aikana heidät molemmat kirottiin ja he päätyivät sinetöityyn luolaan yhdeksäksitoista vuodeksi. Daggeronista oli muuttunut myös sammakko. Kun luolan sinetti murtui ja Madison suuteli sammakkoa kiitoksena henkensä pelastamisesta, Daggeron palautui jälleen ihmiseksi. Udonnan pyynnöstä Daggeron otti Mystic Rangerit siipensä alle ja ryhtyi heidän kouluttajakseen. Hän oli myös tasavahva velho Imperiouksen kanssa ja oli Nickin lisäksi ainoa soturi, joka pystyi voittamaan Koraggin kaksintaistelussa.


title: Mystic Force Power Rangerit

text: Yhteisen menneisyytensä takia Daggeronista ja Imperiouksesta oli tullut katkeria vihollisia. Daggeron hyväksyi toisessa ulottuvuudessa Imperiouksen esittämän haasteen, jotta he veisivät yhdeksäntoista vuotta aiemmin aloitetun kaksintaistelunsa päätökseen. Se oli kuitenkin Imperiouksen ansa, joka varasti taistelun aikana Solar Streak Megazordin voimat. Imperious käytti varastamiaan voimia yhdessä kielletyn loitsun kanssa Chimera nimisen hirviön luomiseen ja hetken näytti siltä, että hän onnistui tuhoamaan Daggeronin. Jenjin ansiosta Daggeron kuitenkin pelastui ja hän ratsasti myöhemmin Brightstarilla auttamaan rangereita. Vähän sen jälkeen hän kohtasi Imperiouksen uudestaan kaksintaistelussa, jossa heidät oli sidottu ketjulla toisiinsa. Imperious huijasi taas ja onnistui haavoittamaan Daggeronia, mutta määrätietoisuutensa ja kunniansa avulla Daggeron sai lopulta tuhottua vanhan vihollisensa.


title: Mystic Force Power Rangerit

text: Kun Udonna lähti etsimään Leanbow'ta, Daggeron otti tehtäväkseen valvoa rangereita hänen paluuseensa asti. Daggeron sai uuden arkkivihollisen kymmeneen Terroriin kuuluneesta Megahornista, joka melkein onnistui tappamaan hänet heidän ensimmäisellä kohtaamisellaan. Myöhemmin Daggeron oli pääroolissa Megahornin tuhoutumiseen johtaneessa taistelussa. Mestari tappoi Daggeronin viimeisessä taistelussa, mutta Necrolai herätti hänet Leeleen pyynnöstä henkiin. Itassis lähestyi häntä viimeisen taistelun jälkeen, koska hän halusi oppia lisää kunnioituksesta.


title: Mystic Force Power Rangerit

text: Daggeronilla oli Leanbow'n tavoin Ancient Mystic Mode. Hän käytti sitä usein taistelussa Imperiousta vastaan. Ancient Mystic Moden voimakkuudesta huolimatta se ei tehonnut Megahorniin ennen kuin Daggeron löysi Terrorista sen heikon kohdan.


title: Mystic Force Power Rangerit

text: Solaris Knightina Daggeron sai voimansa Auringosta ja omisti Jenji nimisen kissan. Taistelussa hän pystyi muuttamaan Jenjin lampun aseeksi nimeltä Solaris Laser Lamp. Viimeistelyliikkeenä se laukaisi Jenjin ulos voimakkaan valovirran mukana, joka osui aina kohteeseensa. Liike oli nimeltään "Jenji Shining Attack". Hän käytti kerran Ancient Mystic Modessa ollessaan myös miekkaa. Daggeron ohjasi zordinaan Solar Streak nimistä junaa, joka pystyi muuttumaan Solar Streak Megazordiksi. Hän liikkui Briarwoodissa paikasta toiseen taikamatolla ja välillä kilpaili sillä muiden rangereiden Mystic Racereita vastaan.


title: Mystic Force Power Rangerit

text: Häntä näytteli John Tui.


title: Mystic Force Power Rangerit

text: Udonna oli Valkoinen Mystic Ranger. Hän oli vahva ja taitava velho, joka oli taistellut Suuressa taistelussa pahuuden voimia vastaan ja todistanut heidän vangitsemisensa alamaailmaan. Hän oli menettänyt taistelussa useita ystäviään, kuten myös koko perheensä. Hänen siskonsa Niella, joka oli portinvartijana tunnettu voimakas velho oli joutunut maksamaan alamaailman portin sulkemisen hengellään. Udonnan mies Leanbow oli jäänyt portin toiselle puolelle varmistamaan, että viholliset pysyivät siellä. Myös hänen poikansa Bowen oli kadonnut taistelun aikana. Taistelun jälkeen hän oli alkanut valmistautumaan siihen, että pahuuden voimat jonain päivänä palaisivat ja oli rakentanut Rootcore nimisen tukikohdan Briarwoodin lähellä sijainneeseen metsään. Kun maanjäristyksen seurauksena sinetti murtui ja pahat voimat pääsivät jälleen vapaaksi, hän värväsi viisi nuorta Mystic Rangereiksi ja antoi heille heidän voimansa.


title: Mystic Force Power Rangerit

text: Valkoisena Mystic Rangerina Udonnan elementteinä oli lumi ja jää. Hän pystyi rangerina muuttumaan suuremmaksi versioksi itsestään eikä Mystiseksi Titaaniksi kuten muut rangerit. Hän menetti Power Rangerin voimansa kaksintaistelussa Koraggia vastaan, kun Koragg vei hänen lumisauvansa. Sen jälkeen hän toimi muiden rangereiden ja siskontyttönsä Claren mentorina, sillä Claresta oli tullut äitinsä kuoltua uusi alamaailman portinvartija. Myöhemmin Udonnalle selvisi hänen poikansa Bowenin olevan elossa, sillä Phineas oli Suuren taistelun aikana vienyt hänet turvaan ihmisten maailmaan. Hänelle myös selvisi, että Bowen oli todellisuudessa Nick.


title: Mystic Force Power Rangerit

text: Kun rangerit joutuivat vangiksi alamaailmaan, Udonna pelasti heidät pimeän taian avulla. Hän käytti pimeää taikaa, vaikka Clare sanoi sen voivan viedä hänen taikavoimansa lopullisesti. Hän onnistui pelastamaan rangerit, mutta Octomus haavoitti häntä pahasti. Udonna pelastui ainoastaan Koraggin ansiosta, joka paljastui Leanbow'ksi. Hyökkäyksen jälkeen Udonna oli huomattavasti heikompi ja saattoi pitää paikkansa, että pimeän taian käyttäminen oli vienyt hänen taikavoimansa. Vähän myöhemmin Udonna järkyttyi, kun hän näki miehensä muuttuneen jälleen Koraggiksi. Kun hänelle selvisi, että Nick oli Bowen hän sai uskonsa taikuuteen takaisin ja onnistui vapauttamaan Leanbow'n pahuudesta uudestaan. Vaikka Leanbow näytti kuolleen taistelussa Mestaria vastaan, Udonna uskoi hänen yhä olleen elossa ja lähti etsimään häntä. Myöhemmin selvisi, että Clare oli seurannut häntä. Kun Udonna ja Clare saapuivat Vaikerruksen järvelle, Hekatoid yllätti heidät. Hän kaappasi Udonnan ja iski Claren tajuttomaksi.


title: Mystic Force Power Rangerit

text: Sen jälkeen muut rangerit taistelivat Hekatoidia vastaan, joka kuitenkin sai vietyä rangereilta heidän voimansa. Samaan aikaan Leelee, Clare ja Phineas olivat salaa menneet pelastamaan Udonnaa alamaailmasta. Alun vaikeuksien jälkeen he saivatkin Udonnan pelastettua, kun Leelee kertoi varastaneensa Udonnan lumisauvan äidiltään. Lumisauvan avulla he saivat Udonnan heräämään. Sen avulla Udonna pystyi jälleen muuttumaan myös rangermuotoonsa ja hän sai taikavoimansa takaisin. Myös muut rangerit olivat saaneet sillä välin Hekatoidilta voimansa takaisin. Udonna ilmestyi rangermuodossaan Briarwoodiin, jossa kuusi rangeria yhdistivät voimansa ja tuhosivat Hekatoidin lopullisesti.


title: Mystic Force Power Rangerit

text: Myöhemmin Udonna irtautui hetkeksi ruumiistaan ja yritti löytää mielensä avulla Leanbow'n alamaailmasta. Udonna löysikin hänet makaamasta tajuttomana ja herätti hänet lumisauvansa avulla. Udonna taisteli myöhemmin yksin Sculpinia vastaan, mutta päätyi taas vangiksi alamaailmaan. Necrolai ja Itassis kuitenkin pelastivat hänet, jonka jälkeen hän auttoi muita rangereita tuhoamaan Mestarin. Taistelun jälkeen Udonna lähti miehensä ja poikansa kanssa moottoripyörillä tapaamaan Nickin adoptiovanhempia.


title: Mystic Force Power Rangerit

text: Häntä näytteli Peta Rutter.


title: Mystic Force Power Rangerit

text: Leanbow oli punainen mystinen velho ja Udonnan aviomies, jonka Mestari Octomus oli kironnut pahaksi Susiritari Koraggiksi ja vienyt häneltä muistin. Leanbow sai lopulta muistinsa takaisin virustaian seurauksena ja vapautui hetkeksi kirouksestaan. Kun hän vähän myöhemmin taisteli uudestaan rangereita vastaan, Udonna paljasti Nickin olevan hänen poikansa ja sen jälkeen kirous murtui lopullisesti. Kun kymmeneen Terroriin kuulunut Gekkor hyökkäsi rangereita vastaan, Leanbow saapui auttamaan heitä oman Mystic Morpherinsa kanssa ja muuttui väriltään verenpunaiseen versioon Koraggin asustaan. Hän kutsui itseään sen jälkeen susisoturiksi. Mestari tappoi hänet viimeisessä taistelussa, mutta Necrolai herätti hänet henkiin.


title: Mystic Force Power Rangerit

text: Leanbow'lla oli myös demonimainen Ancient Mystic Mode ja hän ohjasi zordinaan Catastrosta. Hän hallitsi Nickin tavoin tulta ja Feeniksin voimaa.


title: Mystic Force Power Rangerit

text: Häntä näytteli Chris Graham.


title: Mystic Force Power Rangerit

text: Power Rangers Mystic Force RangerCentralissa


title: Duncker

text: Duncker on muun muassa seuraavien henkilöiden sukunimi:


title: HMS Matapan

text: HMS Matapan (viirinumero D43) oli Britannian Kuninkaallisen laivaston Battle-luokan hävittäjä, joka laskettiin vesille toisen maailmansodassa lopulla.


title: HMS Matapan

text: Alus tilattiin 10. maaliskuuta 1943 John Brown and Companyltä Clydebankistä. Sen köli laskettiin 11. maaliskuuta 1944 ja alus laskettiin vesille 30. huhtikuuta 1945. Alus valmistui 5. syyskuuta 1947.


title: HMS Matapan

text: Alus romutettiin 1979.


title: Teerenpeliä

text: Teerenpeliä on Aarne Tarkaksen ohjaama ja käsikirjoittama elokuva vuodelta 1963. Keväällä 1963 puhjenneen näyttelijälakon aikaan tehty elokuva jäi SF:n viimeiseksi pitkäksi elokuvaksi ennen toiminnan päättymistä 1965. Näyttelijöistä kukaan ei kuulunut lakon piiriin.


title: Teerenpeliä

text: Elokuvan tarinassa kaksi laulavaa sisarusta sisarukset (Pirkko Mannola, Brita Koivunen) lähtee Aulangolle etsimään varakkaita puolisoita.


title: Teerenpeliä

text: Aikalaisarvioissa viitattiin "tuotteliaan häärääjän" eli Tarkaksen työtapoihin, kun todettiin elokuvan edustavan ohjaajan tuttua tyyliä. Arvioiden kanta oli yksimielinen tyrmäys. Ainoastaan Siiri Angerkosken osuus ammattinäyttelijänä nostetaan esiin: hän "näyttelee Teerenpelissä kaikki muut kirkkaasti seinänvierille".


title: Teerenpeliä

text: Myöhemmässä kritiikissäkään elokuva ei ole saanut sen parempia arvioita, vaan sitä luonnehditaan kankeaksi. Replikointi ei onnistu harrastelijanäyttelijöiltä. Elokuvan työnimen "Mukavasti miehelään" mainitaan kuvastavan yläluokkaisesta korskeudesta pilkkaa tekevän elokuvan sisältöä.


title: Sven-Erik Åström

text: Sven-Erik Rudolf Åström (3. elokuuta 1921 Helsinki – 11. marraskuuta 1989 Helsinki) oli suomalainen talous- ja sosiaalihistorian tutkija. Hän toimi myös sukututkijana.


title: Sven-Erik Åström

text: Åström väitteli tohtoriksi 1952. Hän toimi Helsingin yliopiston sosiaalihistorian dosenttina 1954-1960 sekä sosiaali- ja taloushistorian professorina 1960–1981. Åström sai Göteborgin yliopiston kunniatohtorin arvon 1974.


title: Sven-Erik Åström

text: Åström oli ensimmäisiä suomalaisia historiantutkijoita jotka sovelsivat myös yhteiskuntatieteiden menetelmiä tutkimuksissaan. Häntä on pidetty myös yhtenä ympäristöhistorian uranuurtajista Suomessa ja hänen teostaan "Natur och byte" (1978) on pidetty alan suomalaisen tutkimuksen yhtenä merkkipaaluna.


title: HMS Corunna

text: HMS Corunna (viirinumero D97) oli Britannian Kuninkaallisen laivaston Battle-luokan hävittäjä, joka laskettiin vesille toisen maailmansodan lopulla.


title: HMS Corunna

text: Alus tilattiin 24. maaliskuuta 1943 Swan Hunterilta Tyne and Wearista. Sen köli laskettiin 12. huhtikuuta 1944 ja alus laskettiin vesille 29. toukokuuta 1945. Alus valmistui 6. kesäkuuta 1947.


title: HMS Corunna

text: Alus romutettiin 1975.


title: HMS Oudenarde

text: HMS Oudenarde (viirinumero ?) oli Britannian Kuninkaallisen laivaston Battle-luokan hävittäjä, jonka tilaus peruutettiin toisen maailmansodan päätyttyä.


title: HMS Oudenarde

text: Alus tilattiin 24. maaliskuuta 1943 Swan Hunterilta Tyne and Wearista. Sen köli laskettiin 12. lokakuuta 1944 ja alus laskettiin vesille 11. syyskuuta 1945. Aluksen tilaus peruutettiin 15. lokakuuta.


title: Kurottaja

text: Kurottaja on kappaleiden siirtoon tarkoitettu työkone. Sillä voidaan tehdä samoja töitä kuin trukilla tai etukuormaimella, mutta sen ulottuma on suurempi. Kurottajassa on yleensä voimakas dieselmoottori ja pitkä teleskooppinen varsi, jonka päähän saa kiinnitettyä esimerkiksi trukkipiikit, kauhan tai henkilönostokorin.


title: Jääkiekon SM-sarjakausi 1968–1969

text: Jääkiekon SM-sarjakaudella 1968–1969 mestaruuden voitti HIFK. Pistepörssin voitti Ilveksen Jorma Peltonen, (23+35=58 pistettä). Eniten maaleja teki Ilveksen Pekka Leimu, 36.


title: Jääkiekon SM-sarjakausi 1968–1969

text: SaiPa ja VehU putosivat Suomensarjaan. Upon Pallo lopetti jääkiekkotoimintansa kauden jälkeen. SM-sarjaan nousivat TPS, Jokerit ja Hilpara.


title: György Spiró

text: György Spiró (s. 1946 Budapest) on unkarilainen kirjailija ja dramaturgi. Spirón viides romaani ja ensimmäinen suomennettu romaani on "Kevätnäyttely" (Avain, 2012) ("Tavaszi tárlat", 2010). Romaanin tarina sijoittuu Unkarin kansannousuun.


title: Pensaskrotit

text: Pensaskrotit ("Linophrynidae") on krottikaloihin kuuluva heimo. Heimon lajeja tavataan syvistä vesistä kaikista lämpimistä valtameristä.


title: Pensaskrotit

text: Pensaskrottien heimoon kuuluu 5 sukua ja 25–27 lajia, muun muassa pensaskrotti ("Linophryne lucifer"). Kuten monilla muillakin krottikalojen heimoilla pensaskrottilajeilla naaras on huomattavasti koirasta kookkaampi. Naaraat kasvavat suurimmillaan noin 23 cm pitkiksi, kun koiraat saavuttavat korkeintaan noin 3 cm:n pituuden. Aikuiset koiraat kiinnittyvät naaraaseen ja elävät naaraan loisena. Naaras on ruumiinrakenteeltaan lyhytruumiisia ja pallomaisia. Etumainen selkäevän ruoto on pidentynyt ja sen päässä on valoa tuottava elin. "Linophryne"-suvun lajeilla on leuassa elin, joka on useilla lajeilla hyvin haarautunut ja myös siinä on valoa tuottavia bakteereja. Suurimmalla osalla heimon sukujen lajeista on terävät ja kookkaat hampaat ja suurikokoiset silmät. Selkä- ja peräevät ovat pehmeät ja lyhyehköt ja vatsaevät puuttuvat. Väriltään pensaskrottilajit ovat tumman ruskeita tai mustia.


title: Pensaskrotit

text: Pensaskrotteja tavataan Atlantista, Intian valtamerestä ja Tyynestämerestä Panamanlahdelta. Ne elävät yleensä yksittäin tyypillisesti 1 000–4 000 metrin syvyydessä merenpinnasta.


title: Welcome Reality

text: Welcome Reality on ensimmäinen studioalbumi brittiläiseltä elektronisen musiikin yhtyeeltä Nerolta. Se julkaistiin Irlannissa 12. elokuuta 2011, ja muualla maailmassa 15. elokuuta 2011 paitsi Australiassa ja Uudessa-Seelannissa, jossa se julkaistiin 19. elokuuta 2011. .


title: Ortodoksisten Nuorten Liitto

text: Ortodoksisten nuorten liitto ONL ry on valtakunnallinen, kirkollista nuorisotyötä tekevä keskusjärjestö. Toiminnan pääalueina ovat seurakuntien lapsi- ja nuorisotyön tukeminen, julkaisutoiminta, leirien, kurssien ja tapahtumien järjestäminen sekä kansainvälinen toiminta. Liiton toiminnan päärahoittajat ovat Suomen ortodoksinen kirkko sekä opetus- ja kulttuuriministeriö.


title: Ortodoksisten Nuorten Liitto

text: Liiton toimisto sijaitsee Joensuussa Kirkkokadulla.


title: HMS Dunkirk (D09)

text: HMS Dunkirk (viirinumero D09) oli Britannian Kuninkaallisen laivaston Battle-luokan hävittäjä, joka laskettiin vesille toisen maailmansodassa lopulla.


title: HMS Dunkirk (D09)

text: Alus tilattiin 24. maaliskuuta 1943 Alexander Stephen and Sonsilta Linthousesta. Sen köli laskettiin 19. heinäkuuta 1944 ja alus laskettiin vesille 27. elokuuta 1945. Alus valmistui 27. marraskuuta 1946.


title: HMS Jutland (D62)

text: HMS Jutland (viirinumero D62) oli Britannian Kuninkaallisen laivaston Battle-luokan hävittäjä, joka laskettiin vesille toisen maailmansodan päätyttyä.


title: HMS Jutland (D62)

text: Alus tilattiin 24. maaliskuuta 1943 Alexander Stephen and Sonsilta Linthousesta. Sen köli laskettiin 27. marraskuuta 1944 ja alus laskettiin vesille 20. helmikuuta 1946. Alus valmistui 30. huhtikuuta 1947.


title: Paavo Kiuru

text: Paavo Vilhelmi Kiuru (11. helmikuuta 1907 Kivennapa – 10. toukokuuta 1985 Helsinki) oli suomalainen rovasti ja kirjailija.


title: Paavo Kiuru

text: Paavo Kiurun vanhemmat olivat Esa Kiuru ja Maria Seppänen.


title: Leevi Kinnunen

text: Tobias Leevi Kinnunen (21. lokakuuta 1905 Tornio – 30. toukokuuta 1988 Oulu) oli suomalainen rovasti ja kirjailija.


title: Leevi Kinnunen

text: Kinnusen vanhemmat olivat satulaseppä Knut Kinnunen ja Jenni Ukonmaanaho. Hän pääsi ylioppilaaksi Haapaveden yhteiskoulusta 1933 ja hän suoritti teologian erotutkinnon 1937 sekä pastoraalitutkinnon 1943. Papiksi Kinnunen vihittiin 1937.


title: Leevi Kinnunen

text: Ennen ylioppilaaksi tuloa Kinnunen työskenteli satulaseppänä Pohjolan Nahkatehtailla Oulussa 1922–1925 ja oli oppilaana Suomen Lähetysseuran lähetyskoulussa 1926–1930. Hän toimi Oulun NMKY:n poikatyöntekijänä 1925–1926 ja oli opiskeluaikanaan kesäisin siirtolan johtajana Oulussa 1927–1933 sekä Helsingin Töölön seurakunnan nuorisotyöntekijänä 1933–1937. Papiksi tulon jälkeen Kinnunen oli ylimääräisenä pappina Oulussa 1937–1941 ja samalla hän oli Oulun NMKY:n pääsihteerinä.


title: Leevi Kinnunen

text: Talvisodan aikana Kinnunen toimi Oulun suojeluskuntapiirin toimistoupseerina ja jatkosodan aikana hän oli Raskas Patteristo 16:n sotilaspastorina Kiestingin ja Uhtuan suunnilla. Sodan jälkeen Kinnunen oli Alavieskan kirkkoherrana 1944-1970. Hän sai rovastin arvon 1956. Eläkkeelle jäätyään Kinnunen muutti Ouluun.


title: Leevi Kinnunen

text: Kinnunen julkaisi 10 vuoden ajan "Palavin lampuin"-nimistä uskonnollista lehteä. Kinnunen perusti 1947 Alavieskaan keskikoulua vastaavan kolmiluokkaisen kotikoulun yhdessä opettaja Niilo Visurin kanssa. Koulu toimi vuoteen 1953 saakka ja Kinnunen oli siellä koulun johtajana ja opettajana. Hän oli myös uskonnonopettajana Ylivieskan yhteiskoulussa 1955 ja Kalajoen yhteiskoulussa 1955–1956.


title: Leevi Kinnunen

text: Leevi Kinnunen oli naimisissa vuodesta 1938 sairaanhoitaja Irja Saastamoisen kanssa.


title: Eero Läntinen

text: Eero Harald Läntinen (5. helmikuuta 1905 Tampere – 27. lokakuuta 1996) oli suomalainen opetusneuvos ja kirjailija.


title: Eero Läntinen

text: Läntinen toimi Turun NMKY:n pääsihteerinä yli 50 vuotta.


title: Jussi Kuivamäki

text: Juho (Jussi) Arvid Kuivamäki (24. tammikuuta 1904 Ylistaro – ?) oli suomalainen kirjailija.


title: Rude boy

text: Rude boy on alun perin jamaikalainen väkivaltainen nuorison alakulttuuri. Rude boy -kulttuuri syntyi Jamaikan pääkaupungin Kingstonin slummeissa 1950-luvun lopulla ja levisi 1970-luvulla myös Englantiin.


title: Rude boy

text: Rude boy -kulttuuri sai alkunsa yhtäältä muuttoliikkeestä Jamaikan maaseudulta Kingstoniin, sekä toisaalta angloamerikkalaisten toimintaelokuvien kuten yhdysvaltalaisten gangsterielokuvien ja James Bondin vaikutuksesta. Hyvinpukeutuneet, yhdysvaltalaisista gangsterielokuvista ja jazzmuusikoilta tyylinsä omaksuneet rude boyt toimivat katurikollisina sekä usein myös kingstonilaisten sound system -tiskijukkien palkkaamina huligaaneina, joiden tehtävä oli häiritä kilpailevien tanssipaikkojen toimintaa väkivallalla tai pelottelulla. Myöhemmin 1960-luvulla Jamaikan kilpailevat poliittiset puolueet palkkasivat rude boyt harjoittamaan poliittista katuväkivaltaa puolestaan.


title: Rude boy

text: Moni jamaikalainen 1960-luvun artisti kritisoi rude boyseja lauluissaan, joista yksi tunnetuimpia on Dandy Livingstonen "A Message to You, Rudy". Toisaalta jotkin esiintyjät ihannoivat rude boy -kulttuuria, kuten The Wailers kappaleissaan "Let Him Go", "Rudeboy" ja "Jailhouse".


title: Rude boy

text: 1970-luvulla Jamaikasta siirtolaisina Englantiin muuttaneet rude boyt tekivät rude boy -muodin ja jamaikalaisen ska-, reggae- ja rocksteady-musiikin suosituksi etenkin englantilaisessa skinhead-kulttuurissa, joka ei siihen aikaan ollut vielä rasistista. Termeillä "rude boy" ja "rude girl" alettiinkin 1970-luvun Englannissa tarkoittaa jamaikalaisen musiikin kuuntelijaa.


title: Vahvistusharha

text: Vahvistusharha, vahvistusvinouma tai vahvistamistaipumus (engl. "Confirmation bias") on kognitiivinen vinouma, jossa yksilö on taipuvainen puoltamaan omia ennakkokäsityksiään tai hypoteesejaan tukevaa informaatiota. Tämän seurauksena henkilöt saattavat kerätä todisteita ja muistaa asioita valikoivasti, ja täten tulkinnasta voi tulla vääristynyt tai jopa harhautunut.


title: Vahvistusharha

text: Vahvistusharhoja esiintyy varsinkin käsitellessä vahvasti tunteisiin sidonnaisia asioita tai vakiintuneita uskomuksia. Esimerkiksi maahanmuuttokysymyksestä uutisia etsiessään ihmiset ovat taipuvaisia lukemaan lähteitä, jotka puoltavat ja vahvistavat heidän ennakkoasenteitansa. He myös tulkitsevat monitulkintaista aineistoa yleensä omaa näkemystään tukevasti.


title: Vahvistusharha

text: Vinoutuneet tulkinnat ja/tai muistikuvat ovat mahdollisia selittäviä tekijöitä: Vahvistusvinoumien on havaittu olevan yhteydessä ylimalkaiseen luottamukseen omia uskomuksia kohtaan, ja ne saattavat ylläpitää tai vahvistaa uskomuksia päinvastaista todistavan aineiston edessä. Niiden on havaittu voivan heikentää päätöksenteon laatua mm. poliittisissa ja muissa organisatorisissa ympäristöissä.


title: Kognitiivinen vinouma

text: Kognitiivinen vinouma, -harha, -värittymä tai -vääristymä (engl. "cognitive bias") on psykologinen käsite, jolla viitataan ihmisillä esiintyviin taipumuksiin hahmottaa ja painottaa havaintojaan, tulkintojaan ja informaatiota tietyillä tavoin. Kognitiiviset vinoumat voivat johtaa virhearviointeihin tiedollisten syiden takia. Kognitiivisia vinoumia tutkitaan kognitiotieteessä ja sosiaalipsykologiassa sekä käyttäytymistaloustieteessä. Erilaisia vääristymiä ovat muun muassa kaikille ihmisille yleiset virhearviot tilastojen tulkinnassa, sosiaalisessa attribuutiossa sekä muistamisessa.


title: Kognitiivinen vinouma

text: Amos Tversky ja Daniel Kahneman esittivät kognitiivisten vinoumien teorian vuonna 1972.


title: Persepolis (täsmennyssivu)

text: Persepolis tarkoittaa seuraavia asioita:


title: Kytölä

text: Kytölä voi viitata seuraaviin:Sukunimenä:


title: Kyrölä (sukunimi)

text: Kyrölä on suomalainen sukunimi. Tunnettuja Kyrölä-nimisiä henkilöitä ovat:


title: Kekki

text: Kekki on suomalainen sukunimi, joka on muun muassa seuraavilla henkilöillä:


title: Uotinen

text: Uotinen on suomalainen sukunimi. Uotinen-nimisiä henkilöitä:


title: Vuoden lappilainen kylä

text: Vuoden lappilainen kylä on kunniamaininta, jonka jakaa maakunnallinen kyläyhdistys Lappilaiset kylät ry.


title: Vuoden lappilainen kylä

text: Vuodesta 2010 alkaen arvonimen ovat saaneet seuraavat kylät:


title: Ameeba (artisti)

text: Ameeba (oikealta nimeltään Sakari Niskanen) on suomalainen elektronisen hip hopin -artisti ja -tuottaja. Hän on tunnettu lukuisista kasettijulkaisuistaan, joita on ilmestynyt 1990-luvun lopusta alkaen. Ameeba juontaa Bassoradiolla "Ghetto Tyylit" -ohjelmaa, joka lähetetään joka toinen tiistai.


title: Ameeba (artisti)

text: Sakari Niskanen myös skeittaa, ja hänet voi nähdä Aste Skateboardsin 365° -elokuvassa.


title: Pyörteissä

text: Pyörteissä on Juha Rosman Yle TV2:lle vuonna 1989 käsikirjoittama ja ohjaama lyhyt fiktioelokuva. Draamakomedia kertoo kustannustoimittaja Mikko Kärppälästä, jota esittää Jukka Puotila.


title: Pyörteissä

text: Eräänä päivänä satamanosturilta putoaa lasti ja on vähällä viedä kustannustoimittaja Kärppälän hengen. Kärppälä hyppää satama-altaaseen viime hetkellä. Hän menee märissä vaatteissa kotiin, mutta huomaa ikkunasta, että hänen vaimonsa luona on toinen mies. Kärppälä ottaa vaimonsa lenkkivaatteet pyykkinarulta ja potkaisee vieraan miehen autoa. Hän menee takaisin satamaan ja heittää omat vaatteensa ja henkilökortinsa mereen. Kärppälä päättää aloittaa uuden elämän, siivoaa työhuoneensa ja lähtee matkalle. Kärppälä päätyy Tampereelle, jossa tapaa sattumalta postikantajan Iivarisen. Hän muuttaa asumaan Iivarisen kanssa ja alkaa etsiä töitä. Iivarisen poika on mielisairaalassa. Kärppälä lukee lehdestä oman kuolinilmoituksensa ja aikoo lavastaa kuolemansa. Hän ilmestyy hautajaisiinsa märissä vaatteissa, mutta kirkossa ei olekaan ketään, mikä vie häneltä jalat alta. Kärppälä päättää palata takaisin kotiin.


title: Pyörteissä

text: Tämä Yle TV2:n toteuttama lyhytdraama on esitetty kanavalla 21. helmikuuta 1990 ja 7. heinäkuuta 1999.


title: Pyörteissä

text: Jukka Kajava piti Helsingin Sanomien arvostelussaan toteutusta viehättävän letkeänä ja arkikliseitä välttävänä. Juonen hän katsoi olevan aiheita yhtä täynnä kuin pitkän televisiosarjan aloitusjakson.


title: Erkki Rajakoski

text: Erkki J. Rajakoski (1924 – 20. heinäkuuta 1977) oli suomalainen eläintieteilijä ja professori.


title: Erkki Rajakoski

text: Hän opiskeli eläinlääketiedettä muun muassa Tukholman Kuninkaallisessa eläinlääkärikoulussa. Helsingin yliopistossa Rajakoski toimi eläinlääketieteen apulaisprofessorina vuosina 1965–1977. Lisäksi hän oli vierailevana professorina muun muassa Pennsylvanian yliopistossa vuosina 1969–1970.


title: Erkki Rajakoski

text: Rajakoski oli tärkeä vaikuttaja suomalaisessa raviurheilussa. Hän oli voimakas kansainvälistymisen ja lämminveristen kilpailutoiminnan puolestapuhuja. 1960–1970 -luvuilla Rajakoski toimi Käpylän raviradan puheenjohtajana. Hän oli myös vuonna 1973 perustetun Suomen Hippos ry:n ensimmäinen puheenjohtaja, jossa tehtävässa toimi kuolemaansa saakka.


title: Erkki Rajakoski

text: Erkki Rajakoski vaikutti suuresti uuden Vermon raviradan rakentamiseen ja toimi myös "Vermon ravirata Oy:n" ensimmäisenä puheenjohtajana. Hän menehtyi kuitenkin puoli vuotta ennen radan valmistumista, eikä milloinkaan ehtinyt näkemään sitä valmiina.


title: Erkki Rajakoski

text: Vuodesta 1978 lähtien Vermossa on kilpailtu hänen kunniakseen perustettu lämminveristen suurkilpailu "Erkki Rajakoski Memorial". Suomen Hippos on myös perustanut Erkki Rajakosken nimeä kantavan rahaston, jonka apurahoja käytetään suomalaisen raviurheilun ja hevostalouden edistämiseen.


title: Finlayson (täsmennyssivu)

text: Finlayson voi tarkoittaa ainakin seuraavia:


title: Puolakka

text: Puolakka on suomalainen sukunimi, joka on muun muassa seuraavilla henkilöillä:


title: Li Zhuhong

text: Li Zhuhong (, "Lǐ Zhùhóng"; s. 22. lokakuuta 1983 Zhuanglang, Gansu) on kiinalainen kestävyysjuoksija. Hän voitti Pekingin miesten maratonin vuonna 2002 ja Xiamenin kansainvälisen maratonin 2007. Lisäksi hän on muun muassa kilpaillut kesäolympialaisissa 2004 ja 2008 sekä yleisurheilun maailmanmestaruuskilpailuissa 2007.


title: Alex Teixeira

text: Alex Teixeira Santos (s. 6. tammikuuta 1990 Duque de Caxias, Brasilia) on brasilialainen jalkapalloilija. Hän edustaa kiinalaista Jiangsu Suningia ja on pelipaikaltaan hyökkäävä keskikenttäpelaaja.


title: Alex Teixeira

text: Teixeira on Vasco da Gaman junioriakatemian kasvatti, jonka edustusjoukkueeseen hänet nostettiin tammikuussa 2008. Ensiesiintymisensä edustusjoukkueessa hän teki 11. toukokuuta 2008 ottelussa Internacionalia vastaan.


title: Alex Teixeira

text: Teixeira siirtyi Šah’tar Donetskiin joulukuussa 2009 ja hänestä maksettiin 6 miljoonan euron siirtokorvaus. Hän pelasi seitsemän vuotta Donetskissa tehden 89 maalia 222 ottelussa. Tuona aikana Donetsk voitti Ukrainan liigan viisi kertaa.


title: Alex Teixeira

text: Nykyään Teixeira pelaa Kiinan Superliigassa Jiangsu Suningin riveissä. Hän siirtyi Kiinaan 37½ miljoonan £ (punnan) kaupassa. Teixeira oli lähellä siirtyä perinteikkääseen englantilaisseuraan Liverpool FC:hen, mutta raha voitti perinteet ja Brasilian maajoukkuepaikan hänen osaltaan.


title: Sigmodaali

text: Sigmodaali (myyntinimi Rectidon) on barbituraattijohdannainen lääkeaine. Sillä on sedatiivinen, hypnoottinen ja kouristuksia ehkäisevä vaikutus, ja sitä on käytetty anestesialääkkeenä leikkauksien yhteydessä 1950-luvulla, ja usein yhdistettynä muihin lääkkeisiin 1960-luvulla.


title: Sigmodaali

text: Sigmodaalia ei ole käytetty laajalti verrattuna paremmin tunnettuihin barbituraatteihin kuten tiopentaaliin, ja sen valmistus ja käyttö on nykyisin väistynyt uusien ja turvallisempien lääkkeiden tieltä.


title: Helo

text: Helo on suomalainen sukunimi. Se otettiin vuonna 1906 Turussa nimien Holm ja Lindström sekä Hämeenkyrössä nimen Helin tilalle.


title: Castelsardo

text: Castelsardo on pieni keskiaikainen kaupunki Sardinian pohjoisrannikolla Sassarin maakunnassa Italiassa. Kaupunkia hallitsee 1100-luvulla rakennettu linna, joka sijaitsee kaupungin korkeimmalle kohdalle. Kaupungissa on noin 6 000 asukasta.


title: Guillaume Rufin

text: Guillaume Rufin (s. 26. toukokuuta 1990 Viriat) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 84 helmikuussa 2013. Junioriurallaan hän oli maailmanlistalla parhaimmillaan sijalla kuusi. Häntä valmentaa Olivier Ramos.


title: Guillaume Rufin

text: Rufin on päässyt Grand Slam -turnauksissa parhaimmillaan toiselle kierrokselle.


title: Alfenaali

text: Alfenaali on barbituraattijohdannainen lääkeaine joka kehitettiin 1920-luvulla. Sillä on pääasiallisesti kouristuksia ehkäisevä vaikutus, ja sitä on käytetty tilapäisesti epilepsian tai kouristusten hoitoon, muttei yhtä yleisesti kuin esimerkiksi fenobarbitaalia.


title: Alfenaali

text: Alfenaalin LD-arvo hiirellä oraalisesti annosteltuna on 280 mg/kg.


title: Guido Pella

text: Guido Pella (s. 17. toukokuuta 1990 Bahia Blanca) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 39 maaliskuussa 2016. Häntä valmentaa José Acasuso.


title: Guido Pella

text: Pella pelasi Grand Slam -turnauksen pääsarjassa ensimmäisen kerran Yhdysvaltain avoimissa 2012 häviten ensimmäisellä kierroksella Nikolai Davydenkolle neljässä erässä. Hän on päässyt kolmannelle kierrokselle vuonna 2018 Wimbledonissa ja Yhdysvaltain avoimissa.


title: Venäjän–Persian sota (1722–1723)

text: Venäjän-Persian sota oli sota Venäjän ja Persian välillä vuosina 1722-1723. Se tunnetaan venäläisessä historiankirjoituksessa Pietari Suuren sotana Venäjän ja Persian (Iranin) välillä. Tsaarin pyrkimyksenä oli laajentaa Venäjän vaikutusvaltaa Kaspianmeren ja Etelä-Kaukasian alueilla ja estää sen kilpailijaa, Osmanien valtakuntaa hyötymästä Safavidien hallitseman Persian valtakunnan heikkenemisestä.


title: Venäjän–Persian sota (1722–1723)

text: Ennen sotaa Venäjän Pietari I turvasi Georgian kuningas Vakhtang VI:n ja Armenian katolikos Asdvadzadurin tekemän liiton. Nämä kristityt hallitsijat hakivat Venäjän tukea ristiriidoissaan Persian ja Osmanien valtakunnan kanssa.


title: Venäjän–Persian sota (1722–1723)

text: Heinäkuussa 1722 Venäjän armeijan ratsuväki ja kasakat, noin 22000 miestä, aloittivat hyökkäyksen vähän aikaisemmin rakennetun Kaspianmeren laivueen avulla ja amiraali Fjodor Apraksin johdolla Astrahanista. He marssivat maitse Tsaritsyniin. 23. elokuuta 1722 Venäjän armeija valloitti Derbentin Etelä-Dagestanissa. Kuitenkin syysmyrskyt Kaspianmerellä pakottivat Pietari Suuren palaamaan Astrahaniin, mutta Venäjä jätti varuskuntia Derbentiin ja Svyatoy Kresiin . Syyskuussa 1722 Vakhtang VI leiriytyi Ganjaan. Georgian ja Armenian armeijoissa oli yhteensä 40 000 miestä, ja ne olivat aikeissa liittyä etenevään Venäjän armeijaan, mutta saatuaan uutisia Pietari I:n lähdöstä ne palasivat marraskuussa takaisin Tbilisiin.


title: Venäjän–Persian sota (1722–1723)

text: Joulukuussa 1722 Venäjän armeija ja laivasto valtasivat kenraalimajuri Mihail Matyushkin johdolla Raštin, ja heinäkuussa 1723 ne etenivät kaapatakseen Bakun. Venäjän sotilaallinen menestys Etelä-Kaukasiassa keväällä 1723 pakotti n hallituksen allekirjoittamaan Pietarin rauhansopimuksen, jossa se luovutti Derbentin, Bakun sekä Persian maakunnat Širvanin, Gīlānin, Māzandarānin ja Astrabadin venäläisille 12. syyskuuta 1723.


title: Venäjän–Persian sota (1722–1723)

text: Vuonna 1735, juuri ennen Venäjän–Turkin sotaa, keisarinna Anna Ivanovnan hallitus palautti kaikki nämä alueet Persialle sillä ehdolla, että persialaiset tulivat mukaan liittoutumaan ottomaanien Turkkia vastaan. Samaan aikaan Venäjä kiinnostui Kaukasian valtaamisesta. Georgialaiset pyysivät Venäjältä apua omassa taistelussaan Turkkia vastaan. Toisaalta Persia vahvistui ja Georgia joutui kahden islamilaisen valtion puristuksessa turvautumaan Venäjän apuun. Venäjä sai siten yliotteen Georgiasta.


title: Haloksatsolaami

text: Haloksatsolaami on bentsodiatsepiinijohdannainen lääkeaine. Sitä myydään Japanissa nimellä Somelin. Sillä on samankaltainen vaikutus triatsolaamin, tematsepaamin ja flunitratsepaamin kanssa, ja sitä käytetään unettomuuden hoitoon. Sitä on tutkittu kissoilla ja verrattu estatsolaamiin, ja on huomattu että haloksatsolaami vaikuttaa vain gammamotoneuroneihin, mutta estatsolaami vaikuttaa sekä alfa- että gammamotoneuroneihin.


title: Kandolin

text: Kandolin tai Candolin on muun muassa seuraavien suomalaisten henkilöiden sukunimi:


title: Pursiainen

text: Pursiainen on suomalainen sukunimi, joka on muun muassa seuraavilla henkilöillä:


title: Sundström

text: Sundström on muun muassa seuraavien henkilöiden sukunimi:


title: Gastão Elias

text: Gastão Elias (s. 24. marraskuuta 1990 Caldas da Rainha) on portugalilainen tennispelaaja. Parhaimmillaan hän on ollut kaksinpelissä ATP-listan sijalla 103 toukokuussa 2013. Junioreiden maailmanlistalla hän oli parhaimmillaan kuudentena.


title: Gastão Elias

text: Elias on voittanut urallaan kaksi ATP-haastajaturnausta.


title: Smaragdirannikko

text: Smaragdirannikko ("Costa Smeralda") on 55 kilometriä pitkä osuus Sardinian rannikosta. Se sijaitsee saaren koillisosassa Sassarin maakunnassa. Se on karua mutta kaunista seutua, ja siellä on noin 80 hiekkarantaa. Vuonna 1961 Aga Khanin johtama yhtymä osti koko tämän alueen ja alkoi kehittää siitä lomanviettoaluetta rahakkaille rakentaen venesatamia ja luksushotelleja. Alueen keskuspaikka on Porto Cervo.


title: Porto Cervo

text: Porto Cervo on kylä Arzachenan kunnassa koillisessa Sardiniassa Sassarin maakunnassa. Porto Cervo on Smaragdirannikon keskuspaikka, missä on rikkaille luksushotelleja ja venesatama.


title: Pramote Teerawiwatana

text: Pramote Teerawiwatana (; 14. kesäkuuta 1967 Kanchanaburi – 4. lokakuuta 2012 Bangkok) oli thaimaalainen sulkapalloilija. Yhdessä Tesana Panvisvasin kanssa hän voitti nelinpelissä kultaa vuoden 1999 Kaakkois-Aasian kisoissa Bruneissa. Lisäksi kaksikko sai kaksi hopeamitalia Aasian kisoissa Bangkokissa 1998 ja Busanissa 2002. Teerawiwatana edusti maataan neljissä perättäisissä kesäolympialaisissa vuosina 1992–2004. Kansallisen tittelin hän voitti 11 kertaa. Hän kuoli 45-vuotiaana Ramathibodin sairaalassa kärsittyään vuoden keuhkosyövästä.


title: Suomen Huippu-urheilijoiden Unioni

text: Suomen Huippu-urheilijoiden Unioni (SHU) on suomalainen ammatti- ja huippu-urheilijoita edustavien yhdistysten kattojärjestö. SHU perustettiin vuonna 2002, ja marraskuusta 2012 alkaen liitto on kuulunut Suomen Ammattiliittojen Keskusjärjestö SAK:hon. Yhdistyksen tehtävänä on huippu-urheilijoiden yhteiskunnallisten, sosiaalisten ja koulutuksellisten etujen ajaminen.


title: Suomen Huippu-urheilijoiden Unioni

text: SHU muodostuu neljästä palloilulajien pelaajayhdistyksestä sekä yksilöurheilijoita edustavasta yhdistyksestä. Sen puheenjohtajana toimii Suomen Jääkiekkoilijoiden toiminnanjohtaja Jarmo Saarela. Jäseniä SHU:ssa on 2 600, joista jalkapalloilijoita on noin 1 500.


title: Suomen Huippu-urheilijoiden Unioni

text: SHU päätti hakea SAK:n jäsenyyttä 25. lokakuuta 2012 ja keskusjärjestön hallitus hyväksyi hakemuksen 5. marraskuuta.


title: Rantala

text: Rantala on suomalainen sukunimi, joka on muun muassa seuraavilla henkilöillä:


title: Bani Walid

text: Bani Walid () on kaupunki "Merdum"-nimisen vadin lähistöllä Tripolitanian alueella Al Misratahin piirikunnassa Libyassa. Kaupunkia ympäröi Libyan aavikko. Kaupunki sijaitsee noin 185 kilometrin päässä Tripolista kaakkoon.


title: Tatsuma Itō

text: Tatsuma Itō (s. 18. toukokuuta 1988 Mien prefektuuri) on japanilainen tennispelaaja. Parhaimmillaan hän on ollut kaksinpelissä ATP-listan sijalla 60 lokakuussa 2012. Hänen valmentajanaan toimii Kentaro Masuda.


title: Tatsuma Itō

text: Lokakuussa 2012 Itō saavutti uransa suurimman voiton voitettuaan Japan Open Tennis Championships -turnauksessa maailmanlistan sijalla 12 olleen Nicolás Almagron.


title: Tasavälinen lieriöprojektio

text: Tasavälinen lieriöprojektio ( on lieriöprojektioiden ryhmään kuuluva yksinkertainen karttaprojektio, jossa mittakaava pohjois-etelä-suunnassa on vakio. Sitä vastoin mittakaava itä-länsi-suunnassa riippuu leveysasteesta, kuten muissakin normaaliasentoisissa lieriöprojektioissa, ja vain kahdella leveysasteella, yhtä etäällä päiväntasaajan kummallakin puolen, mittakaava on kaikkiin suuntiin sama. Näitä leveyspiirejä sanotaan projektion perusleveyspiireiksi. Tasavälisen lieriöprojektion sitä erikoistapauksta, jossa perusleveyspiirinä on päiväntasaaja, sanotaan "neliökartaksi" ()


title: Tasavälinen lieriöprojektio

text: Tasavälisessä lieriöprojektiossa kaikki leveys- ja pituuspiirit ovat suoria, leveyspiirit vaakasuoria ja pituuspiirit pystysuoria. Projektio ei ole oikeakulmainen eikä oikeapintainen, toisin sanoen siinä eivät ilmansuuntien väliset kulmat ole kaikkialla oikean suuruiset eikä eri alueiden pinta-alojen suhteet kartalla ole samat kuin todellisuudessa. Sen sijaan etäisyydet päiväntasaajalta tulevat kuvatuiksi oikein. Myös pinta-alojen vääristyminen on huomattavasti vähäisempää kuin esimerkiksi Mercatorin projektiossa, joka on oikeakulmainen, kun taas toisaalta muotojen ja kulmien vääristyminen on selvästi vähäisempää kuin esimerkiksi oikeapintaisessa Gall-Petersin projektiossa.


title: Tasavälinen lieriöprojektio

text:
Neliökartta on vanhimpia karttaprojektioita. Sitä käyttivät jo vanhalla ajalla Dikaiarkhos ja Strabo.
Ptolemaios mainitsee tasavälisen lieriöprojektion keksijäksi Marinus Tyyroslaisen. Nykyään neliökarttaprojektiota käytetään muun muassa National Geographicin MapMachine -verkkopalvelussa.


title: Tasavälinen lieriöprojektio

text: Maapallon piste, jonka pituusaste on formula_1 ja leveysaste formula_2, kuvautuu tasavälisessä lieriöprojektiossa tason pisteeseen, jonka suorakulmaiset koordinaatit ovat


title: Tasavälinen lieriöprojektio

text: missä formula_4 on perusleveyspiiri, jolla kartan mittakaava on kaikkiin suuntiin sama. Neliökartassa, jossa tämä leveyspiiri on päiväntasaaja, kaavat yksinkertaistuvat muotoon


title: Tasavälinen lieriöprojektio

text: toisin sanoen pisteen koordinaatit karttatasolla ovat yksinkertaisesti paikan pituus- ja leveysaste.


title: Dalston Junctionin rautatieasema

text: Dalston Junctionin rautatieasema on London Overgroundin asema Hackneyn alueella Lontoossa Yhdistyneessä kuningaskunnassa. Asema on Overgroundin East London Linen käytössä ja sijaitsee Lontoon matkakortin maksualueella 2.


title: Dalston Junctionin rautatieasema

text: Dalston Junctionin asemalta kulkee junia pohjoiseen kohti Highbury & Islingtonia ja etelään New Crossin, Crystal Palacen ja West Croydonin suuntiin.


title: Dalston Junctionin rautatieasema

text: Asemaa käytti kaudella 2015–2016 noin 5,1 miljoonaa matkustajaa.


title: Yūichi Sugita

text: Yūichi Sugita (s. 18. syyskuuta 1988 Miyagin prefektuuri) on japanilainen tennispelaaja. Parhaimmillaan hän on ollut kaksinpelissä ATP-listan sijalla 116 marraskuussa 2012.


title: Yūichi Sugita

text: Sugita on voittanut urallaan yhden ATP-haastajaturnauksen.


title: WestEnd City Center

text: WestEnd City Center kauppakeskus Unkarin pääkaupungissa Budapestissä. Se sijaitsee Pestin puolella Nyugati pályaudvar -rautatieaseman läheisyydessä. Kauppakeskus on avattu vuonna 1999 ja sen omistaa unkarilainen TriGránit-yhtiö.


title: WestEnd City Center

text: WestEnd City Centerissä on yli 400 liikettä kolmessa kerroksessa.


title: Vainikainen

text: Vainikainen on suomalainen sukunimi, joka on muun muassa seuraavilla henkilöillä:


title: Hautamäki

text: Hautamäki on suomalainen sukunimi, joka on muun muassa seuraavilla henkilöillä:


title: Kujala (sukunimi)

text: Kujala on suomalainen sukunimi, joka on muun muassa seuraavilla henkilöillä:


title: Pihlajamaa

text: Pihlajamaa on suomalainen sukunimi, joka on muun muassa seuraavilla henkilöillä:


title: Vesterinen

text: Vesterinen tai Westerinen on suomalainen sukunimi, joka on muun muassa seuraavilla henkilöillä:


title: Nicholas Wancke

text: Nicklas Michael Wancke (s. 18. heinäkuuta 1965 Helsinki) on suomalainen televisiotoimittaja. Hänet tunnetaan parhaiten "Ylen aamu-tv:n" juontajana. Ennen Aamu-TV:tä Wancke oli uutistenlukijana englanninkielisissä uutisissa, joissa hän aloitti vuonna 2000. Brittiläisen isän ja suomalaisen äidin poika kasvoi pienessä Whitstablen kaupungissa ja hänen äidinkielensä on englanti. Suomeen Wancke muutti 11-vuotiaana.


title: Nicholas Wancke

text: Ennen tv-debyyttiään Wancke työskenteli pitkään Ylen Radio Finlandissa. Sitä ennen hän on tehnyt muun muassa opettajan ja matkaoppaan töitä.


title: Kankkonen

text: Kankkonen on suomalainen sukunimi. Kankkonen-nimisiä henkilöitä:


title: Peltomaa

text: Peltomaa on suomalainen sukunimi. Peltomaa-nimisiä henkilöitä:


title: Takalo

text: Takalo on suomalainen sukunimi. Takalo-nimisiä henkilöitä:


title: Považská Bystrica

text: Považská Bystrica (, ) on kaupunki Luoteis-Slovakiassa. Kaupunki sijaitsee Váh-joen varrella noin 30 kilometrin päässä Žilinasta. Kaupungin asukasluku oli 41 241 vuonna 2011.


title: Muhonen

text: Muhonen on suomalainen sukunimi. Muhonen-nimisiä henkilöitä:


title: Huhtanen

text: Huhtanen on suomalainen sukunimi, joka on muun muassa seuraavilla henkilöillä:


title: Ylitalo

text: Ylitalo on suomalainen sukunimi, joka on muun muassa seuraavilla henkilöillä:


title: Rekola (sukunimi)

text: Rekola on suomalainen sukunimi. Rekola-nimisiä henkilöitä:


title: Riekkinen

text: Riekkinen on suomalainen sukunimi. Tunnettuja Riekkinen-nimisiä henkilöitä ovat:


title: Otto Friedrich Müller

text: Otto Friedrich Müller (2. maaliskuuta 1730 Kööpenhamina – 26. joulukuuta 1784 Kööpenhamina) oli merkittävä tanskalainen luonnontutkija.


title: Otto Friedrich Müller

text: Müller aloitti 1748 ensin teologian ja sitten lainopin opinnot Kööpenhaminan yliopistossa, mutta opinnot viivästyivät, kun hänen oli elatuksekseen toimittava yksityisopettajana. Työskennellessään varakkaassa aatelisperheessä hän sai hyvän tilaisuuden harjoittaa luonnontieteitä, ja tuona aikana hän aloitti monia sittemmin mainetta niittäneitä tutkimuksia. Hän valmistui juristiksi 1760.


title: Otto Friedrich Müller

text: Vuonna 1764 Müller julkaisi "Fauna insectorum Fridrichsdalinan", jossa kuvasi työnantajansa kesäresidenssissä Frederiksdalissa Kööpenhaminan pohjoispuolella tavatut hyönteiset. Sen jälkeen hän seurasi kreiviä pitkällä matkalla Keski- ja Etelä-Eurooppaan, jolloin hän pääsi tapaamaan monia aikansa etevimpiä eläintieteilijöitä ja solmi yhteyksiä ulkomaisiin tiedeakatemioihin, jotka sittemmin valitsivat hänet jäsenekseen. Palattuuaan hän julkaisi "Flora Fridrichsdalinan", Frederiksdalin kasviston kuvauksen. Hän työskenteli jonkin aikaa valtion virkamiehenä 1769–1773, mutta erosi virasta naituaan rikkaaseen norjalaiseen sukuun, ja omistautui sen jälkeen vain tutkimuksilleen. Avioliiton mukana tuli myös kartano Kristianian lähellä Norjassa, ja Müller keräsi vuosina 1773–1778 runsaasti merieläinaineistoa Oslonvuonosta.


title: Otto Friedrich Müller

text: Müllerin tärkeitä, laajoja julkaisuja olivat


title: Otto Friedrich Müller

text: Viimeksi mainittu oli johdanto-osa valtion kustantamalle "Zoologia Danica" -nimiselle suurteokselle, jossa oli määrä kuvata kaikki Tanskan eläimet. Müller ehti julkaista kaksi muuta osaa, kussakin 40 hänen veljensä kaivertamaa kuvataulua, ja kaksi julkaistiin hänen kuoltuaan. Sen jälkeen sarja kuitenkin keskeytettiin mahdottomana toteuttaa.


title: Otto Friedrich Müller

text: Müller toimi myös kasvitieteilijänä ja julkaisi osat 11–15 "Flora Danica" -teossarjasta vuosina 1775–1782. Hän teki tärkeitä havaintoja levien hedelmöittymisestä.


title: Odintsovon piiri

text: Odintsovon piiri () on kunnallinen itsehallintoalue Moskovan alueella Venäjällä. Se sijaitsee alueen keskiosassa aivan Moskovan kaupunkialueen länsipuolella.


title: Odintsovon piiri

text: Vuonna 1965 perustetussa Odintsovon piirissä on asukkaita 316 696 (2010). Sen hallinnollinen keskus ja suurin kaupunki on Odintsovo.


title: Odintsovon piiri

text: Moskovanjoen 38 kilometrin pituinen sivujoki Setun virtaa Odintsovon piirin halki.


title: Odintsovon piiri

text: Odintsovon piirin alueella on Vlasihan suljettu kaupunki, jossa sijaitsee Venäjän asevoimien strategisten ohjusjoukkojen esikunta. Neuvostoliiton aikana "Odintsovo-10:n" nimellä tunnettu kaupunki ei kuitenkaan hallinnollisesti kuulu Odintosovon piiriin. Lisäksi piirissä sijaitsee kirjailija Maksim Gorkin kuolinpaikkana tunnettu Gorki-10:n kaupunki, jossa on Venäjän presidentinhallinnolle kuuluvia rakennuksia.


title: Setun

text: Setun (Venäjäksi: Сетунь ) oli tasapainotettua trinäärijärjestelmää (formula_1) käyttävä tietokone, joka kehitettiin vuonna 1958 Moskovan valtionyliopistossa. Niitä kehitettiin Sergei Sobolev:in ja Nikolay Brusentsov:in johdolla. Tietokoneet ovat ainoita tuotantoon asti päässeitä fyysisesti trinäärijärjestelmää käyttäviä tietokoneita. Tietokoneita rakennettiin Moskovan valtionyliopiston tarpeisiin. Niitä valmisti Kazan mathematical plan. Viisikymmentä tietokonetta rakennettiin ja niiden valmistaminen lopetettiin 1965. Vuosina 1965–1970 käytettiin normaaleja binäärijärjestelmää käyttäviä tietokoneita, vaikka niiden hinta oli 2,5-kertainen verrattuna Setuniin. 1970 kehitettiin trinääritietokoneesta uusi malli Setun-70.


title: Setun

text: Setun nimitettiin Setunjoen mukaan, mikä loppuu Moskovan valtionyliopiston lähellä.


title: Setun

text: DSSP (Dialog System for Structured Programming) on ohjelmointikieli, joka suunniteltiin Setunille. Sen suunnittelivat Moskovan tietojenkäsittelytieteen osaston oppilaat, jotka olivat Nikolay Brusentsov laboratoriossa 1980. 32-bittinen versio kehitettiin vuonna 1989.


title: Setun

text: DSSP on samankaltainen Forth ohjelmointikielen kanssa; molemmat ovat esimerkkejä pinokeskeisistä ohjelmointikielistä. Se voi vaikuttaa muunnelmalta Forth:ista, mutta sen juuret vievät trinäärilogiikalla toimiviin tietokoneisiin kuten Setuniin.


title: Setun

text: DSSP:n takana on ideologia vähentää semanttisia aukkoja käyttöliittymän ja tietokonejärjestelmän välillä. Yksi periaate oli, että pitäisi olla yksi kieli, jolla ohjataan ja käytetään tietokonetta. Toinen periaate oli ”yksi sana tekstiä – yksi sana konekoodia”. DSSP:n rakenne pysyy hyvin lähellä todellista konekoodia. Se käyttää käänteistä puolalaista notaatioita pinomaista matemaattista kaavojen laskutapaa.


title: Setun

text: Ensimmäinen englanninkielinen dokumentti, joka käsittelee tätä hämäräperäistä ohjelmointikieltä erottelee DSSP:tä Fourth ohjelmointikielestä seuraavalla tavalla: ”DSS:ptä ei keksitty se löydettiin. Tämän takia DSSP:stä ei ole versioita vain laajennuksia. Fourth on käytännön luoma. DSSP on teorian luoma. Mutta ne ovat samankaltaisia ja sillä tosiasialla on suuri merkitys.”


title: United Kennel Clubs International

text: United Kennel Clubs International e.V. (UCI) on kansainvälinen kennelunioni kansallisille kenneljärjestöille, joka perustettiin vuonna 1976 Saksassa. Saksaa UCI:ssa edustaa "Rassehunde-Zucht Verband Deutschland" (RVD), mikä tarkoittaa sitä että kaikki saksalaiset koirat joilla on UCI:n rekisteripaperit ovat myös RVD:n jäseniä.


title: United Kennel Clubs International

text: UCI:n rekisteröimiin rotuihin lukeutuu tavallisimpien lisäksi erittäin harvinaisia ja muualla Euroopassa niin kansainvälisellä kuin kansallisella tasollakin tunnustamattomia rotuja. Osa roduista on lueteltu seuraavassa listassa:UCI on saavuttanut erityisen suuren suosion Itä-Euroopassa, ja siitä myös osittain johtuu että se on tunnustanut monta itäeurooppalaista rotua joita ei ole hyväksytty entisen Neuvostoliiton maita lukuun ottamatta missään muualla - eikä osaa edes kotimaidensa virallisissa FCI:n alaisissa kennelliitoissa (kuten kaksi tšekkiläistä rotua, turskonrottaterrieri ja ussurtar). Tietyt muualla epäviralliset rodut, kuten itäeuroopanpaimenkoira ja moskovanvahtikoira tunnustetaan suurosassa entisistä IVY-maista. Moskovanvahtikoira tunnustetaan nykyisin läntisemmässäkin Itä-Euroopassa, kuten Unkarissa.


title: United Kennel Clubs International

text: Mukana on kenneljärjestöjä seuraavista maista:


title: Metzner

text: Metzner on muun muassa seuraavien henkilöiden sukunimi:


title: Pulau Tekong

text:
Pulau Tekong on yksi Singaporen saarista. Se sijaitsee Singaporen pääsaaren koillispuolella.
Pulau Tekongilla toimii Singaporen armeijan koulutuskeskus. Saaren pinta-alaa kasvatetaan jatkuvasti täyttömaan avulla.


title: Pulau Tekong

text: Saarella elää monia harvinaisia eläinlajeja kuten malaijanpiikkisika.


title: Pulau Ubin

text: Pulau Ubin on yksi Singaporen saarista. Se sijaitsee Singaporen pääsaaren koillispuolella, Pulau Tekongin länsipuolella. Saaren pinta-ala on 1 020 hehtaaria ja se muodostuu viidestä graniittikukkulasta, joita yhdistää hiekkainen mangrovealue. Graniittikukkulat olivat aiemmin erillisiä luotoja, joiden välistä vuorovesi virtasi, mutta vuoroveden väylät on padottu katkarapujen kasvattamoja varten. 1900-luvun alkupuolella saarelta louhittiin graniittia rakennuskiveksi. Louhokset hylättiin 1960-luvulla ja viidakko on peittänyt ne alleen. Saari tunnetaan monimuotoisesta luonnostaan. Vuonna 2009 siellä asui alle 45 perhettä.


title: Pulau Ubin

text: Saaren edustalla on Check Jawan matalikko, joka paljastuu laskuveden aikana ja peittyy veden alle nousuveden aikana. Siellä tavataan monia ainutlaatuisia kasvi- ja eläinlajeja, ja useita eri elinympäristöjä: mangrovea, meriruohoniittyjä, kivikko- ja hiekkarantaa. Vuonna 2007 sinne rakennettiin betoninen laituri ja kävelysilta.


title: Vakuutusneuvosto

text: Vakuutusneuvosto oli Suomessa vuosina 1918–1942 toiminut erikoistuomioistuin, jonka tehtävänä oli käsitellä työntekijäin tapaturmavakuutuslainsäädännön sekä eräiden muiden lakien ja asetusten mukaan sille kuuluneet asiat, ja se toimi sosiaaliministeriön alaisena. Vakuutusneuvosto muuttui lainmuutoksella vuonna 1942 vakuutusoikeudeksi.


title: Vakuutusneuvosto

text: Vakuutusneuvostoon kuuluivat johtaja, asessori lainoppineena jäsenenä, kaksi lääkäriä, kaksi työnantajia edustavaa jäsentä, kaksi työntekijöitä edustavaa jäsentä ja kaksi sotilasjäsentä sekä varajäseninä neljä lääkäriä, kuusi työnantaja- ja kuusi työntekijäjäsentä sekä kuusi sotilasjäsentä. Näiden lisäksi vakuutusneuvostossa oli sihteeri, apulaissihteeri, kirjaaja sekä muuta kansliahenkilökuntaa.


title: Vakuutusneuvosto

text: Vakuutusneuvoston johtajan, asessorin, sihteerin ja apulaissihteerin tuli olla ylemmän oikeustutkinnon tai vastaavan lainopillisen tutkinnon suorittaneita ja tuomarin tehtäviin perehtyneitä. Lääkärijäsenten tuli olla laillistettuja lääkäreitä. Työnantaja- ja työntekijäjäsenten tuli olla 24 vuotta täyttäneitä, kansalaisluottamusta nauttivia ja työoloihin perehtyneitä Suomen kansalaisia.


title: Kauppala (sukunimi)

text: Kauppala on suomalainen sukunimi, joka on muun muassa seuraavilla henkilöillä:


title: Talvitie (täsmennyssivu)

text: Talvitie tarkoittaa seuraavia:


title: John Crawfurd

text: John Crawfurd (13. elokuuta 1783 Skotlanti – 11. toukokuuta 1868 Englanti) oli skotlantilainen lääkäri, siirtomaajohtaja, diplomaatti ja tutkija.


title: John Crawfurd

text: Crawfurd oli Singaporen toinen residentti 1823–1826. Tutkijana hänen tunnetuimpia teoksiaan ovat malaijin kielen kielioppi ja sanakirja (1852) ja Malaijan saariston historia (1820).


title: John Crawfurd

text: Crawfurd oli ammatiltaan lääkäri ja hän liittyi Englannin Itä-Intian kauppakomppanian lääkintäpalvelukseen 1803. Hänen asemapaikkoinaan olivat muun muassa Penang ja Jaava. Jaavalla hän tapasi ensimmäisen kerran Thomas Stamford Rafflesin.


title: John Crawfurd

text: Thomas Stamford Raffles oli erittäin tyytymätön Singaporen ensimmäisen residentin William Farquharin tapaan johtaa siirtokuntaa. Siksi hän nimitti lokakuussa 1823 uudeksi residentiksi Crawfurdin. Crawfurd jatkoi Rafflesin taistelua orjuutta ja merirosvoutta vastaan, mutta laillisti kuitenkin uudelleen uhkapeluun. Crawfurd oli vankkumaton vapaakaupan kannattaja. Singaporessa ei aikaisemminkaan ollut tullimaksuja, mutta nyt Crawfurd poisti myös kaikki satamamaksut.


title: John Crawfurd

text: Britannian ja Hollannin välinen, 17. maaliskuuta 1824 allekirjoitettu sopimus jakoi Malaijien saariston kahtia Malakansalmen kohdalta: britit saivat pohjoisosan (Malakan niemimaan ja Singaporen) ja Hollanti eteläiset osat. Elokuussa 1824 Crawfurd sai vietyä päätökseen brittien, sulttaani Hussein Shahin ja temenggongin väliset neuvottelut. Sopimuksen mukaan Itä-Intian kauppakomppania sai haltuunsa Singaporen saaren ja kaikki muut saaret jotka olivat 10 mailin säteellä siitä. Valta oli Singaporessa näin siirtynyt yksinomaan brittien käsiin. Joiden historioitsijoiden mielestä Crawfurd on tämän sopimuksen ansiosta Singaporen todellinen perustaja.


title: Konttainen

text: Konttainen on Kuusamossa, Rukan pohjoispuolella sijaitsevan tunturijakson pohjoisin vaarahuippu. Vaaran korkeus on 407 metriä. Konttaiselle pääsee Virkkula-Vuotungintieltä, jonka varrella sijaitsee paikoitusalue sekä polku Konttaisen huipulle. Kyseinen polku on osa Karhunkierroksena tunnettua vaellusreittiä, joka jatkuu Konttaisen pohjoispuolelle.


title: Konttainen

text: Konttainen on Valtavaara-Pyhävaara-vaarajakson muiden vaarojen kanssa osa Natura 2000-luonnonsuojelualuetta.


title: Häränsilmä (postimerkki)

text: Häränsilmä (portugaliksi "Olho de Boi") on nimitys Brasilian ensimmäisille postimerkeille. Ne julkaistiin 1. elokuuta 1843 kolmena eri arvona: 30, 60 ja 90 réistä. Britannian jälkeen Brasilia oli toinen maa joka julkaisi maanlaajuisia postimerkkejä. Kaikkiaan Häränsilmät olivat neljäs postimerkkijulkaisu maailmassa.


title: Lauri Pohjola

text: Lauri Pohjola (1897 Jyväskylä – 24. elokuuta 1968) oli suomalainen hankintapäällikkö ja murrepakinoitsija.


title: Lauri Pohjola

text: Pohjola asui 1898–1919 Oulussa. Hän lähti sitten asepalvelukseen Vaasaan ja muutti sen jälkeen 1923 Yhdysvaltoihin josta hän palasi Suomeen 1930. Pohjola valmistui yhteiskuntatietetiden kandidaatiksi Yhteiskunnallisesta korkeakoulusta 1933 ja työskenteli valmistumisensa jälkeen vakuutusalalla Kansa-yhtiön palveluksessa.


title: Lauri Pohjola

text: Pohjola julkaisi 1948 Oulun murteella pakinakokoelman "Jäijellähtö ja muita kuvvauksija vanahasta Oulusta". Hän kirjoitti myös pakinoita Oulun murteella eri lehtiin, muun muassa Kaltioon.


title: Altroosi

text: Altroosi (CHO) on aldoheksooseihin kuuluva monosakkaridi. Luonnossa esiintyvänä se on hyvin harvinainen.